TAITOBUSSI -kiertävä käsityöneuvonta, hyvinvointia ja tekemistä maaseudulle Loppuraportti Taito Pohjois-Karjala ry - PDF\nTAITOBUSSI -kiertävä käsityöneuvonta, hyvinvointia ja tekemistä maaseudulle Loppuraportti Taito Pohjois-Karjala ry\nDownload "TAITOBUSSI -kiertävä käsityöneuvonta, hyvinvointia ja tekemistä maaseudulle Loppuraportti 1.4.2010 31.12.2013. Taito Pohjois-Karjala ry"\n1 TAITOBUSSI -kiertävä käsityöneuvonta, hyvinvointia ja tekemistä maaseudulle Loppuraportti Taito Pohjois-Karjala ry\n3 3 Sisältö 1. Hankkeen toteuttajan nimi hankekokonaisuuden nimi ja hanketunnukset Yhteenveto hankekokonaisuudesta Raportti Hankkeen tavoitteet Hankkeen toteutus Taitobussi investointihanke (hankenumero 6761) Kehittämishankkeen toimenpiteet vuoden 2010 aikana Kehittämishankkeen toimenpiteet vuoden 2011 aikana Kehittämishankkeen toimenpiteet vuoden 2012 aikana Kehittämishankkeen toimenpiteet vuoden 2013 aikana Hankekokonaisuuden aikataulu Toimijan organisaatio ja työnjako Kustannukset ja rahoitus Raportointi ja seuranta Toteutusoletukset ja riskit Yhteistyökumppanit Hankkeen tulokset ja vaikutukset Esitykset jatkotoimenpiteiksi Ohjausryhmän lausunto taitobussi -kiertävä käsityöneuvonta hankkeesta Allekirjoitukset ja Päiväys Liitteet\n5 5 1. HANKKEEN TOTEUTTAJAN NIMI Taito Pohjois-Karjala ry Hankkeen tavoitteena oli perustaa kiertävän käsityöneuvonnan verkosto kahdeksan kunnan alueelle (Pohjois-Karjalan etelä- ja pohjoisosiin). Hankkeen aikana verkoston tavoitteena oli kehittää palvelunsa sellaisiksi että kiertävää käsityöneuvontaa voidaan jatkaa hankkeen päättymisen jälkeen. 2. HANKEKOKONAISUUDEN NIMI JA HANKE- TUNNUKSET Taitobussi kiertävä käsityöneuvonta, hyvinvointia ja tekemistä maaseudulle a) Yleishyödyllinen kehittämishanke, Dnro 1349/ , hankkeen numero 6756 b) Yleishyödyllinen investointihanke, Dnro 1348/ , hankkeen numero 6761 (hankeaika ) Hankkeen rahoittaja Pohjois-Karjalan Ely-keskus ja Euroopan maaseudun kehittämisen maatalousrahasto. 3. YHTEENVETO HANKEKOKONAISUUDESTA Hankekokonaisuuden tavoitteena oli lisätä Pohjois- Karjalan maaseudun elinvoimaisuutta ja asukkaiden hyvinvointia käsityökulttuurin keinoin. Hankkeilla lisättiin alueellista tasa-arvoa ja estettiin maaseudun autioitumista tarjoamalla monipuolisia ja kaupunkialueisiin nähden tasavertaisia mahdollisuuksia harrastaa käsitöiden tekemistä ja nauttia käsityökulttuurista. Taitobussi, yleishyödyllinen kehittämishanke oli asiakaslähtöinen palvelumuotoiluhanke, jossa luotiin ja testattiin uusia tapoja käsityön harrastusmahdollisuuksien tuottamiseksi maaseudulla. Hankkeen aikana rakennettiin kiertävän käsityöneuvonnan verkostoa Pohjois-Karjalan kuntiin. Kiertävä käsityöneuvonnan verkosto tarjoaa eri paikkakuntien asukkaille mahdollisuuden harrastaa erilaisia käsitöitä mm. kudontaa, erikoistekniikoita, ompelua, koneneulontaa jne. asiakkaiden toiveiden mukaisesti. Näiden lisäksi verkostossa oli tarjolla kädentaitokerhotoimintaa lapsille että aikuisille. Käsityöverkoston toimipisteet voivat toimia myös muiden toimijoiden palveluiden tuottamispaikkoina. Hanke oli asiakaslähtöinen ja tärkeänä osana hanketta oli palautteen kerääminen asiakkailta ja toiminnan kehittäminen edelleen sen pohjalta. 4. RAPORTTI 4.1 Hankkeen tavoitteet Taito Pohjois-Karjala ry on tehnyt Pohjois-Karjalan alueella 104 vuotta työtä käsi- ja taideteollisuusalan edellytysten kaikenpuoliseksi edistämiseksi. Yhdistyksen tehtävänä on sekä säilyttää kädentaitoja taitona ja kulttuurina että tukea käsityöalan yrittäjiä mm. jälleenmyymällä yritysten tuotteita. Perustoimintaansa, eli käsityöneuvontaa varten yhdistys saa tukea sekä kunnilta että valtiolta (avustusten osuus vuonna 2012 n. 15 % liikevaihdosta). Kuntien ja valtion tuen vähentyessä, yhdistyksen on pitänyt supistaa toimintaansa. Se on näkynyt mm. käsityökeskusten lopettamisina useilla paikkakunnilla. Vuoden 2013 lopussa yhdistyksellä on taitokeskuksia viidellä paikkakunnalla Pohjois-Karjalassa. Vielä vuonna 2004 yhdistyksellä oli yhdeksän käsityökeskusta luvulla käsityökeskuksia on ollut peräti 24, yksi jokaisessa Pohjois-Karjalan kunnassa. Käsityön positiivisesta merkityksestä ihmisen hyvinvoinnille ollaan eri tutkimuksissa tultu samoihin tuloksiin. Käsillä tekeminen luo hyvinvointia sekä fyysisellä että psyykkisellä tasolla. Kädentaitoja harjoittamalla voidaan myös kehittää ja säilyttää motorisia taitoja. Maaseudun autioituminen ja palvelujen karkaaminen kirkonkylille ja kaupunkeihin on yhä useamman paikkakunnan ongelma. Erilaisia harrastuspaikkoja ja -ryhmiä on yhä vähemmän. Uusien ns. kiinteiden käsityökeskusten perustaminen on yhdistykselle taloudellisesti mahdotonta. Sen sijaan kiertävässä käsityöneuvonnassa yhdistys näkee uuden mahdollisuuden käsityöharrastuksen ja yleensä harrastustoimintamahdollisuuksien lisäämiseksi Pohjois-Karjalan maaseutualueilla. Hankkeen tavoitteena oli kehittää ja testata uusia tapoja tuottaa käsityöharrastusmahdollisuuksia maaseudulla. Hankkeen toteuttaja, Taito Pohjois- Karjala ry, rakensi kiertävän käsityöneuvonnan verkoston, jossa kehitettiin ja testattiin erilaisia mahdollisuuksia harrastaa käsitöitä. Hanke oli asiakaslähtöinen palvelumuotoiluhanke, jolla lisättiin\n6 6 omaehtoisen käsityön harrastusmahdollisuuksia Pohjois-Karjalan kunnissa. Hankkeen aikana testattiin uusia tapoja tuottaa käsityön harrastajille palveluita. Näitä palveluita olivat mm. kudonnan neuvonta, erilaiset ns. lyhytkurssit, eli yhden kerran kurssit, kädentaitokerhot aikuisille ja lapsille. Käsityöyrittäjien kanssa hankkeen aikana järjestettiin yhteinen markkinointitapahtuma, Crafts Gone Wild. Hankkeen tavoitteena oli myös löytää uusia toimintamalleja käsityöpalveluiden tarjoamiseksi harrastajille. Uusien toimintamallien kehittämiseksi hankkeen aikana kerättiin jatkuvaa asiakaspalautetta, jonka pohjalta uusia toimintamalleja testattiin ja kehitettiin edelleen. Taito Pohjois-Karjalan tarjoaa käsityöpalveluita harrastajille taitokeskuksissaan. Taitokeskuksia yhdistyksellä on viidellä paikkakunnalla Pohjois- Karjalassa 1. Myös kansalaisopistot ja eri yhdistykset tarjoavat erilaisia käsityöharrastamisen mahdollisuuksia sekä kaupungeissa että maaseudulla. Taitokeskusten ongelmaksi on vuosien ja vuosikymmenten myötä tulleet korkeat toiminta- ja ylläpitokustannukset. Käsityöneuvonta on käsityötaitojen ylläpitämisen ja kehittämisen sekä käsityökulttuurin säilyttämisen kannalta tärkeitä, mutta liiketaloudellisesti kannattamatonta toimintaa. Ilman kuntien ja valtion apua tätä kulttuurityötä on mahdotonta tehdä. Hankkeen tavoitteena olikin löytää uusia toimintatapoja ko. palveluiden tarjoamiseksi harvaan asutuilla seuduilla. Hanke oli ainutlaatuinen eikä vastaavaa toimintaa tunneta muualta Suomesta. Hankkeen jälkeen tuloksia voidaan hyödyntää myös muissa käsi- ja taideteollisuusyhdistyksissä sekä muiden yhteisöjen toiminnassa. Taitokeskukset ovat paikkakuntiensa tärkeitä kohtaamispaikkoja ja ne voivat toimia myös muiden kuin käsityöpalveluiden tarjoajina. Yhteistyön kehittäminen paikkakuntien muiden yhteisöjen kanssa oli myös hankkeen tärkeä tavoite. Hanketta suunniteltaessa tavoitteena oli, että kiertävässä käsityöneuvonnan verkostossa olisi ohjattua toimintaa eri paikkakunnilla esim. kerran viikossa ja muina aikoina toimitilat ja työvälineet ovat mukaan sitoutuneiden henkilöiden (esim. käsityöpassilaiset 2 ) tai paikallisten yhdistysten toimijoiden 1 Ilomantsi, Joensuu, Lieksa, Nurmes, Tohmajärvi. 2 Käsityöpassilaiset ovat yhdistyksen jäseniä, jotka ovat hankkineet itselleen vuoden kerrallaan voimassa olevan käsityöpassin, jolla voi kutoa ilman päivämaksua. Passilaiset ovat käsityön aktiiviharrastajia. käytettävissä. Kiertävän käsityöneuvojan työajasta varattiin neljä päivää viikosta käsityöharrastamisen palveluille ja yksi päivä viikossa ns. toimistotöille ja materiaalitilauksille. Taito Pohjois-Karjala on merkittävä jälleenmyyjä pohjoiskarjalaisille käsityötuotteille. Kiertävän käsityöneuvonnan avulla voitiin tarjota maaseudun käsityöyrittäjille yleisneuvontaa ja ohjata heitä eteenpäin yritysneuvontaa ja tuotekehitysapua tarjoavien toimijoiden luokse. Käsityökulttuurin lisääminen ja kehittäminen maaseudulle palvelee mm. myös kuntien kesäasukkaita ja tuo siten lisäarvoa kunnan palvelurakenteeseen. Hankkeen onnistumisen kannalta oli tärkeää, että neuvojilla oli käytettävissään pakettiautot, joissa materiaalit ja työvälineet kulkevat paikkakunnalta toiselle. Pakettiautot toimivat myös materiaalivarastoina. Tilat toimintaa varten vuokrattiin kunnilta ja/tai yksityisiltä vuokranantajilta ja työvälineet ja laitteet hankki yhdistys. Tavoitteena oli, että hankkeen aikana yhdistys tekee sopimukset mukaan lähtevien kuntien kanssa siitä, että verkoston toimintaa pystytään jatkamaan hankkeen jälkeen. Kuntien osuus hankkeessa on osallistua toimitilojen kulujen jakamiseen, esim. antamalla tukea niiden vuokraamista varten. Hanke toteutettiin Hanketta toteutettiin vuoden 2010 aikana rinnakkain Taitobussi -yleishyödyllisen investointihankkeen kanssa (hankenumero 6761). Investointihanke päättyi vuoden 2010 lopussa. 4.2 Hankkeen toteutus Taitobussi investointihanke (hankenumero 6761) Hanke toteutettiin ajalla , Kiertävä käsityöneuvonta investointihankkeen tavoitteena oli varustaa kaksi pakettiautoa sellaisiksi, että kiertävää käsityöneuvontaa voidaan toteuttaa. Käytännössä autojen varustaminen tarkoitti tavaratilan kalustamista ja säilytys- ja kuljetusvälineistön hankkimista. Tavoitteena oli myös hankkia kaksi kannettavaa tietokonetta hankkeen asiakaskäyttöä varten. Tarvittaessa asiakaskoneita voidaan käyttää myös esim. atk-koulutuksissa työvälineinä. Investointihanke käynnistettiin huhtikuussa 2010 yhdessä Taitobussi -kiertävä käsityöneuvonta yleishyödyllisen kehittämishankkeen kanssa.\n7 7 Investointihanke saavutti tavoitteensa hyvin, yhdistys sai hankituksi omaa riskirahoitusta autojen hankintaa varten ja autot kalustettiin kiertävien käsityöneuvojien käyttöön sopiviksi. Myös tietokoneet asiakaskäyttöä varten hankittiin. Hankkeen vaikutuksena Taitobussi-kehittämishanke saatiin käynnistettyä ja sitä voidaan viedä eteenpäin. Autoista on saatu runsaasti positiivista palautetta sekä käyttäjiltä että mediassa, myös valtakunnallisella tasolla. Myös tärkeimmät, eli käsityöneuvojat, jotka autoja käyttävät päivittäisessä työssään, ovat olleet autojen kalusteisiin ja tavaratilan toimivuuteen tyytyväisiä. Kalustesuunnittelussa onnistuttiinkin hyvin Kehittämishankkeen toimenpiteet vuoden 2010 aikana Hankkeen ensimmäinen vuosineljännes oli pääasiassa hankkeesta tiedottamista. Tiedottamisen lisäksi rakennettiin yhteistyöverkostoa kuntiin. Hankkeen neuvojien käyttöön tulevat pakettiautot tilattiin kesän aikana. Syksyn aikana hankkeelle palkattiin kaksi käsityöneuvojaa ja tiedottamista jatkettiin edelleen. Käsityöneuvontatyö saatiin myös alkuun. Tiedottaminen vuoden 2010 aikana Hankkeen tiedotus- ja markkinointitapahtumat vuoden 2010 aikana: 8.4. Ensimmäinen tiedotustilaisuus, joka pidettiin Taitokorttelissa Kauppaneuvoksen kahvilassa torstaina 8.4. (liitteet 2 ja 3). Tiedotustilaisuuteen tuli toimittajia sanomalehti Karjalaisesta, Pohjois-Karjalan radiosta, Radio Rexistä ja K5 paikallistelevisiosta Kauppakeskus Iso Myyn markkinointitapahtuma, tapahtumassa esiteltiin Taito Pohjois- Karjalan palveluita, jotka Taitobussi -hankkeen myötä ovat tarjolla yhä laajemmalle alueelle Pohjois-Karjalassa. Päivän aikana kauppakeskuksessa kävi satoja ihmisiä, joista useat pysähtyivät tutustumaan yhdistyksen palveluihin Ilosaarirock Hanketta esiteltiin Ilosaarirokissa omalla osastolla (teltta). Hanketta esiteltiin tekemisen kautta, osastolla käyneillä festarivierailla oli mahdollisuus kokeilla kangaspuilla kutomista sekä valmistaa kierrätysmateriaalista koruja. Osasto sijaitsi hieman syrjässä pääkulkuväyliltä ja erillään muiden yhdistysten ja toimijoiden osastoista ja osoittautui vaikeaksi löytää, joka selittää vaatimattoman kävijämäärän festivaalin aikana (n. 40 kävijää) Joen yö -kaupunkifestivaali. Hanketta esiteltiin Joen yö -kaupunkifestivaalin yhteydessä Joensuun Taidemuseolla järjestetyssä Järjestöt ilmastonmuutosta vastustamassa tapahtumassa Liperin leipäpäivä -tapahtuma Hankkeen toinen tiedotustilaisuus pidettiin Taitokorttelissa. Tiedotustilaisuudessa esiteltiin Taitobussit. Mediakynnys ylitettiin jälleen kerran upeasti. Busseista oli uutiset sekä Karjalaisessa, Ylen Pohjois-Karjalan radiossa ja Ylen nettisivuilla, Radio Rexissä, K5 paikallisuutisissa ja Karjalan maa -lehdessä. (liite 10) Taikasormet kädentaitomessut Joensuu Areenalla Tiedotusmateriaalit vuonna 2010 Hankkeen alkaessa sille tehtiin esiteflyer (liite 1). Syksyn 2010 aikana hankkeelle suunniteltiin uudet flyerit hanke-esitteiksi, hankittiin standit 3 ja teetettiin niihin julisteet (liitteet 6 ja 7). Lisäksi hankkeesta tiedotettiin muutamilla lehtiilmoituksilla paikallislehdissä Enossa ja Liperissä (liite 8). Heinä- ja joulukuussa julkaistiin Taito Pohjois- Karjalan palveluesite (liitteet 5 ja 9), jossa esitellään yhdistyksen palvelut, jotka ovat Taitobussi -hankkeen myötä tarjolla yhä laajemmalle alueelle. Joulukuussa julkaistiin sähköinen tapahtumakalenteri (Google kalenteri). Kalenterista löytyy mm. Taitobussien aikataulut ja lisätietoja kursseista ja kurssipaikoista. Kalenteri on hankkeen www-sivuilla. Google osumia Taitobussi sanalle tuli kpl. Hankkeesta on tiedotettu myös yhdistyksen wwwsivuilla, Käsi- ja taideteollisuusliiton www-sivuilla sekä henkilökohtaisella kirjeellä Pohjois-Karjalan kyläyhdistyksille ja -toimikunnille. Kesän 2010 ai- 3 Standit kulkevat Taitobussien mukana ja ne nostetaan näkyvälle paikalle siellä, missä Taitobussi kulloinkin on tarjoamassa palveluitaan.\n8 8 kana tehdyt markkinointitoimenpiteet alkoivat tuottaa tulosta syksyn aikana. Muutamista kylätoimikunnista otettiin projektipäällikköön yhteyttä ja kädentaitokursseista saatiin tilauksia. Liperin kylätoimikunnat olivat aktiivisimpia. Iso Myyn markkinointitapahtuma\n9 9 Yhteydenotot kuntiin Hankkeesta tiedotettiin henkilökohtaisesti kuntia, joiden toivottiin lähtevän hankkeeseen mukaan. Tiedottaminen tapahtui sähköpostitse, puhelimitse ja henkilökohtaisilla tapaamisilla. Yhteyttä otettiin niihin kuntiin Pohjois-Karjalassa, joissa yhdistyksellä ei ole muuta toimintaa. (Juuka, Kesälahti, Liperi, Outokumpu, Polvijärvi, Rääkkylä, Tohmajärvi ja Valtimo). Kuntatapaamiset ja niiden tulokset Kuntatapaamisissa hanke otettiin innostuneesti vastaan, mutta suoraa rahoitusta hankkeelle ei ainakaan heti löytynyt Liperiä lukuun ottamatta. Eniten hankkeesta innostuttiin Liperissä ja Kesälahdella. Liperin kunnalle tehtiin sivistysjohtajan neuvosta toiminta-avustushakemus toukokuussa, jossa haettiin avustusta tilavuokriin. Toiminta-avustusta saatiin syksyn 2010 ajalle. Kesälahdella päästiin sopimukseen koululaisten kädentaitokerhotoiminnan aloittamisesta. Värtsilään sovittiin kudontakurssin aloittamisesta syyskuun aikana. Tilat kurssille vuokrattiin Tohmajärven kunnalta Aurolanrannasta (Lampelantie 2, Värtsilä). Kuntatapaamisten yhteydessä selvisi, että kunnissa on edelleen kansalaisopistojen palveluita tarjolla. Kansalaisopistojen kurssitoiminta on suunnattu pääasiassa aikuisväestölle. Taitobussin palveluiden nähtiinkin sopivan erinomaisesti lapsille ja nuorille sekä senioreille. Taitobussit Taitobussit (käsityöneuvojien käyttöön hankitut pakettiautot) tilattiin kesällä 2010 ja bussit saapuivat Joensuuhun syyskuussa. Autot teippautettiin ja kalustettiin syys-lokakuun vaihteessa. Autojen teippausten toivottiin kuvaavan Taito Pohjois-Karjalan imagoa ja toimintaa. Mainostoimisto Fabrikin suunnittelema pitsibussi on juuri sellainen, kuin yhdistys toivoi. Autot saatiin käyttöön lokakuun alussa. Taitobussin kurssitoiminnan ja kudonnan neuvonnan aloittaminen Kudonnan neuvonta ja kurssitoiminta saatiin käyntiin syksyn aikana. Kesälahdella päästiin aloittamaan koululaisten kädentaitokerho. Kesälahden kunnan vapaa-aikatoimelta saatiin tukea kerhon osallistumismaksuihin, jolloin osallistujien kerhomaksu jäi edulliseksi (25 /lapsi). (Kerhoesiteflyer liite 9) Taitobussi-hankkeen myötä Enossa kudonnan harrastusta voitiin edelleen jatkaa. Yhdistys joutui taloudellisista syistä lakkauttamaan Enon käsityökeskuksen keväällä Syksyn 2009 ja kevään 2010 ajaksi yhdistys neuvotteli Joensuun kaupungilta väliaikaisen kudontatilan, jossa kutojat pystyivät jatkamaan harrastustaan itsenäisesti. Hankkeelle vuokrattiin toimitila kudonta- ja kurssitilaksi. Tila on Ekokeskuksen tilojen yhteydessä Enon liikekeskuksessa, vuokranantaja on Joensuun kaupunki. Toimitilaan muutettiin kesäkuun alussa. Varsinainen toiminta alkoi syksyllä, syys-lokakuun vaihteessa. Kudonnan neuvonta aloitettiin myös Liperissä, josta vuokrattiin tilat Kuusikkolantie 2:sta. Tiloissa on aiemmin toiminut Joensuun seudun kansalaisopiston kudontapiiri. Liperin tiloihin muutettiin ja kangaspuut pystytettiin syyskuussa. Kudonnan neuvonta ja kurssitoiminta käynnistettiin sekä Enossa että Liperissä syyskuun lopussa\n10 10 Taitobussin osasto Ilosaarirokissa. Kierrätyskorun valmistaminen. Kankaan kutominen.\n11 11 Järjestöt ja ilmastonmuutos tapahtuma Joensuun Taidemuseolla Joen Yö -tapahtuman yhteydessä Taitobussi Taitokorttelin pihalla.\n12 12 Taitobussit Joensuu Areenalla, Taikasormet kädentaitomessuilla Taito Pohjois-Karjala ry:n osasto Taikasormet kädentaitomessuilla Joensuu Areenalla..\n13 13 Vuoden 2010 toiminnalliset tulokset Kiinteät neuvontapisteet 2 uutta, (Eno ja Liperi) 1 toimintaa hankkeen avulla voitu jatkaa (Värtsilä) Kurssit ja taitotuokiot 13 Kuntien lukumäärä 9 eri kunnan 4 ja alueella ollut hanketoimenpiteitä. Osallistuneiden lukumäärä Tiedotus ja markkinointi toimenpiteiden lukumäärä 7 kpl 176 eri henkilöä on käynyt kutomassa tai osallistunut kursseille. Hanke-esitteiden lukumäärä 7 kpl, painetut flyerit, julisteet, esitteet ja lehti-mainokset Sähköinen markkinointi 2 kpl, www-sivut ja sähköinen kalenteri Kunnat, joiden alueella Taitobussilla oli toimintaa vuoden 2010 aikana. Kartassa Eno ja Pyhäselkä on kuvattu edelleen erillisinä kuntina. Karttapohja osoitteesta Pohjois-Karjalan maakunnan alueella on 14 kuntaa. Hanketoimenpiteitä on ollut seuraavissa kunnissa: Joensuu (3 eri kylää tai taajamaa), Kesälahti (2 eri kylää), Kitee, Kontiolahti (3 eri kylää), Liperi (6 eri kylää), Outokumpu, Polvijärvi (3 eri kylää), Rääkkylä, Tohmajärvi.\n14 Kehittämishankkeen toimenpiteet vuoden 2011 aikana Taitobussi-hankkeen alkuvuosi 2011 oli työntäyteinen ja mielenkiintoinen. Molemmat käsityöneuvojat pääsivät hyvin työhön kiinni ja Taitobussin palveluita markkinoitiin ahkerasti. Kevään aikana verkostoiduttiin ahkerasti eri tahojen kanssa, tavoitettiin uusia asiakkaita ja järjestettiin tilauskursseja. Keväällä ja kesäisin käsityöharrastajat siirtyvät sisäharrastusten parista ulos, puutarha- ym. töiden pariin, kangaspuut hiljenevät ja kurssilaiset vähenevät. Taitobussi-hankkeen kannalta työ vaihtuu kudonnan neuvonnan ja kurssiohjaamisen sijaan tiedottamiseksi ja markkinoinniksi. Syksyllä 2011 Taitobussi täytti yhden vuoden, syntymäpäiviä ei erikseen vietetty, sen sijaan töiden tekemistä jatkettiin aktiivisesti. Syksyn aikana jatkettiin käsityöpalveluiden tarjoamista edelleen, niiden lisäksi hanketta esiteltiin erilaisissa tapahtumissa. Yhteistyöverkostoja rakennettiin ja uusia kumppaneita löydettiin. Syksyn aikana eri tapahtumiin osallistuneilta henkilöiltä pyydettiin palautetta Taitobussin palveluista sekä kysyttiin mitä palveluita bussien mukana voisi kulkea. Hankkeen tiedottaminen ja markkinointi Tärkeimpinä markkinointikeinoina ovat olleet henkilökohtaiset yhteydenotot kyläyhdistyksiin, maamiesseuroihin ja aktiivisiin kylätoimijoihin. Käsityöneuvojan tärkeimmiksi työvälineiksi ovatkin nousseet puhelin ja sähköposti sekä oma persoona. Talven ja kevään aikana testattiin uutena markkinointityökaluna neulekahvilatoimintaa. Tilaisuuksia järjestettiin kuudessa eri kunnassa ja tilaisuuksissa kävi 91 eri henkilöä. Neulekahvila oli hankkeen markkinointitilaisuus, johon henkilöitä kutsuttiin esim. kylätoimikuntien ja maamiesseurojen kautta. Neulekahvilassa oli tarjolla sekä kahvia että käsillä tekemistä. Tapahtumat onnistuivat hyvin ja toimivat hankkeen palveluiden markkinointityökaluina erinomaisesti. Neulekahvilassa käsityöneuvojat voivat luoda henkilökohtaisia kontakteja ja pääsevät juttelemaan kädentaidoista kiinnostuneiden henkilöiden kanssa, sekä pystyvät tarjoamaan heille sopivia kädentaitokursseja. Tammikuussa hankkeelle avattiin oma Facebookseinä. Tykkääjiä ehti tulla vuoden aikana n. 70. Sähköinen markkinointi ja tiedottaminen ovat tärkeitä ja niiden merkitys tullee jatkossa vain korostumaan. Hankkeelle suunniteltua blogia ei sen sijaan saatu aloitettua. Hankkeen tiedottamisen kannalta tärkeitä ovat myös yhteistyöverkostot, jotka vievät viestiä Taitobussista eteenpäin, mm. Maaseudun sivistysliitto ja Kyläisännöitsijä-hanke. Konkreettista yhteistyötä tehtiin myös Pro Agria Pohjois-Karjalan, Pohjois- Karjalan aikuisopiston, Pohjois-Karjalan Sairaskotiyhdistyksen ja Pohjois-Karjalan Sydänpiirin kanssa järjestämillä Hyvinvointitori-kiertueella. Hyvinvointitori-tapahtumien tavoitteena oli tarjota uudenlaisia ratkaisuja syrjäkylien palvelupulaan sekä tarjota palvelualan yrityksille tilaisuuksia palveluidensa markkinointiin. Hyvinvointitoreja järjestettiin sekä keväällä että syksyllä. Kevään aikana valmisteltiin Lasten karnevaalitapahtumaa toukokuulle. Karnevaalit ovat jatkoa yhdistyksen Taitokorttelissa järjestettävälle Lasten käsityökarnevaalit tapahtumalle, joka järjestetään yhteistyössä MLL:n paikallisyhdistyksen kanssa ja joka on osa Lasten Joensuu kulttuuritapahtumasarjaa. Lasten karnevaalien yhteistyökumppaniksi saatiin MLL:n paikallisyhdistykset Enosta ja Tuupovaarasta, tilat saatiin käyttöön maksutta Joensuun kulttuuritoimen kautta. Tapahtumavalmistelujen yhteydessä saatiin luotua kontakteja Enon, Uimaharjun ja Tuupovaaran nuorisotoimiin, joiden kanssa päästiin suunnittelemaan myös lasten käsityöleirejä tulevalle kesälle. Karnevaalit pääsivät mukaan Lasten Joensuu esitteeseen, joka jaetaan jokaiselle päiväkoti- ja alakouluikäiselle lapselle Joensuun alueella. Taitobussi-hanke on herättänyt kiinnostusta maakunnan ulkopuolellakin, josta kertoo mm. se, että Taito Pohjois-Karjala ry:n toiminnanjohtajaa Petra Karjalaista pyydettiin puhumaan Luovien vastakohtaisuuksien maaseutu -seminaariin. Seminaari oli Maaseutupolitiikan yhteistyöryhmän Kulttuuriteemaryhmän järjestämä maaseudun kulttuuriohjelman käynnistystilaisuus ( ). Kesä- ja kylätapahtumat ovat hyviä tilaisuuksia tavata ihmisiä kasvokkain, samalla kynnys myöhempään yhteydenottoon häviää. Kylätapahtumissa Taitobussi verkostoitui myös muiden aktiivisten kylätoimijoiden kanssa. Kylätapahtumissa on myös osallistujia laajemmalta alueelta kuin ainoastaan kyseiseltä kylältä. Kesätapahtumissa mu-\n15 15 kanaolo osoittautui ainutlaatuiseksi tilaisuudeksi saada Taitobussille uusia ystäviä, ja se auttoi myös markkinoimaan Taitokursseja. Tapahtumiin osallistumisen lisäksi Taitobussi-hankkeen toimesta järjestettiin oma kesätapahtuma: Crafts gone wild at Kassanbaari. Kassan baarin tapahtuman ideana oli verkostoitua käsityöläisten kanssa ja pohtia mahdollisia yhteistyökuvioita. Lisäksi haluttiin kokeilla kuinka hyvin ohikulkijat pysähtyvät vilkkaasti liikennöidyn kuutostien varrella tapahtumailmoituksen nähdessään. Tapahtumaan osallistui kahdeksan käsityöyrittäjää. Tapahtuman kävijämäärä oli noin 50 henkeä. Jokainen käsityöläinen sai jonkin verran myyntiä itselleen, mutta ajatus työnäytöksistä ja mahdollisista pikakursseista jäi toteutumatta. Jatkossa vastaavaa tapahtumaa järjestettäessä on äärimmäisen tärkeää varata aika ja paikka hyvissä ajoin ja muistaa markkinoida tapahtumaa mahdollisimman laajasti. Käsityöläiset olivat innoissaan päivästä ja vastaavaa tapahtumaa suunniteltiin syksylle Kiteen käsityökeskuksen pihaan. Myös seuraavalle kesälle toivottiin vastaavaa tapahtumaa. Parasta tapahtumissa oli hyvä yhteishenki ja tunne siitä että yhdessä olemme vahvempia. Tapahtuman jälkeen voidaan todeta että monta kynnystä yhdessä tekemisessä ja toimimisessa ylitettiin. Syksy oli hankkeen tiedottamisen ja markkinoinnin kannalta hyvin vilkas. Tapahtumia järjestettiin yhteistyössä eri hankkeiden kanssa, Kiertävä Pysäkki, Tämä maa ja oma koti sekä Hyvää yhdessä -hankkeet. Tärkeinä yhteistyökumppaneina tapahtumissa olivat paikalliset kylätoimijat, -yhdistykset ja aktiiviset kyläläiset sekä Pohjois-Karjalan pelastuslaitos sekä rajavartiolaitos. Tapahtumat olivat jatkoa keväällä alkaneelle Hyvinvointitori-yhteistyölle. Syksyn aikana osallistuttiin myös Sadonkorjuumarkkinoille Joensuussa sekä erilaisiin syystapahtumiin mm. Reijolassa ja Liperinsalossa. Hanketta esiteltiin myös Taikasormet kädentaitomessuilla Joensuu Areenalla. Lisäksi hankkeen toimintaa esiteltiin säännöllisesti Kesälahden Sovintolassa, jossa Taitobussin käsityöneuvoja kävi joka toinen tiistai. Kesälahtelaiset ovat innokkaita käsityöntekijöitä ja heille bussin tuoma materiaalivalikoima oli tervetullutta. Kuulumisten vaihtamisen lomassa kesälahtelaiset kertoivat mm. kurssihaaveistaan ja toiveistaan Taitobussi-hankkeelle. Tärkeä linkki Kesälahdella aloitetun toiminnan ja sen jatkuvuuden kannalta on ollut Sovintola-yhdistyksen aktiivinen jäsen Sirpa Savin. Myös Rääkkylässä päästiin syksyn aikana hyvään yhteistyöhön paikallisen Marttayhdistyksen avustuksella. Taitobussi vieraili Rääkkylän kirjastolla neljän viikon välein. Kirjaston henkilökunta on innostunut yhteistyöstä ja he pitävät myös kirjastoa auki Taitobussin vierailun aikana. Syksyn aikana on myös verkostoiduttu muiden ns. kiertävien hanketoimijoiden kanssa. Idea kiertävien hankkeiden verkostoitumisesta ja yhteistyöstä tuli Pohjois-Karjalan Elyn hanketoiminnan asiantuntijalta Terho Sirviöltä, joka toimii mm. Taitobussihankkeen ohjausryhmässä rahoittajan edustajana. Syksyn aikana tehtiin myös markkinointimateriaalia, mm. esite kevään 2012 palveluista. Työn alle saatiin myös kiertävien hankkeiden yhteinen esite.\n16 16 Enon kudontapiste, maton pois otto puista. Paksuilla puikoilla neulominen. Hyvinvointitori Ilomantsissa Möhkön Rajakartanolla. Servettihelmipajan materiaaleja Liperissä\n17 17 Kurssitoiminta ja kudonnan neuvonta Vuoden 2011 aikana kurssitoiminta ja kudonnan neuvonta saatiin hyvään alkuun, Liperissä voitiin jo todeta Taitobussin kurssitoiminnan vakiintuneen osaksi kunnan käsityöneuvontapalveluita. Keski-Karjalan alueella jatkettiin edellisenä syksynä aloitettuja koululaisten kädentaitokerhoja. Kesälahdella kerhoa järjestettiin sekä Kesälahden että Villalan kouluilla. Tohmajärvellä, Värtsilän koululla, kädentaitokerho aloitettiin tammikuussa. Kerhoissa oli vuoden aikana mukana yhteensä n. 30 lasta. Kesälahden ja Villalan kerhojen osallistujamäärät olivat koko vuoden ajan hyvät, sen sijaa Värtsilässä osallistujia oli niukasti. Värtsilän kerhon toiminta päätettiin lopettaa vuoden 2011 lopussa. Värtsilän lapsia ei kuitenkaan aiota unohtaa, vaan käsitöistä kiinnostuneille lapsille tarjottiin tulevaksi kesäksi Kesä Käsillä käsityöleiriä. Kädentaitokerhojen toimintaan saatiin sekä Kesälahden että Tohmajärven kunnalta pieni avustus, jolloin osallistumismaksua voitiin hieman alentaa. Kudonnan neuvontaa jatkettiin kolmella paikkakunnalla, Enossa, Liperissä ja Värtsilässä. Vakituisia kutojia oli n. 20, vaikka kutojamäärät eivät olekaan olleet korkeita, niin mm. Värtsilässä kutojat olivat sitäkin ahkerampia. Kutojat olivatkin todenneet hankkeen käsityöneuvojalle torstain olevan viikon paras päivä, silloin kun kokoonnutaan yhdessä kutomaan ja maailmaa parantamaan. Enon kudontapiste oli lähes koko vuoden ajan hiljainen ja sen jatkoa jouduttiin tulevana vuonna miettimään uudelleen. Enossa harrastusmahdollisuuksia, mm. kudontaa, on tarjolla eri yhdistysten kautta. Sen vuoksi Taitobussin kudontapiste lienee jäänyt hiljaiseksi, lisäksi kutojat ovat kokeneet ongelmaksi kudontapisteen sijainnin Ekokeskuksen yhteydessä. Ekokeskuksessa kun voi kutoa vain sen aukioloaikojen puitteissa, Liperissä ja Värtsilässä voi sen sijaan kutoa haluamaan aikana, mihin vuorokauden aikaan ja minä viikon päivänä tahansa. Kudonnan neuvonnan lisäksi Enossa ja Liperissä oli Taitobussi-päivinä tarjolla myös jokin kädentaitokurssi. Erityisesti Liperissä kurssitoiminta oli aktiivista. Kiinnostusta kudontapaikkaa kohtaan oli myös Kesälahdella, kuluneen vuoden aikana sellaista ei vielä kuitenkaan löytynyt. Kesäaika on hiljaista kurssitoiminnan ja kudonnan neuvonnan kannalta niin Taitobussissa kuin myös yhdistyksen Taito- ja käsityökeskuksissa. Sen vuoksi Taitobussin kudontapisteiden aukioloaikoja supistettiin kesä-elokuun ajaksi. Värtsilässä kudonnan neuvonta ja Liperissä kädentaitokerhon toiminta jäivät kesän ajaksi kokonaan tauolle. Aikuisten siirtyessä käsitöiden parista piha- ja puutarhatöihin, päätettiin Taitobussin kautta tarjota kesälle lapsille tekemistä, Taitobussi markkinoi Kesä käsillä lasten käsityöleirejä 5 viidellä eri paikkakunnalla. Leirien markkinointi ei kuitenkaan tällä kertaa onnistunut ja leireistä toteutuikin vain yksi. Markkinoinnin epäonnistumisen syiksi on epäilty liian myöhään aloitettua markkinointia, sekä sitä, että esitteet leireistä lähetettiin koulujen opettajille sähköpostitse. Saadun palautteen mukaan esitteet eivät saavuttaneet lapsia. Seuraavaa kesää varten markkinointi onkin aloitettava jo aiemmin ja pyrittävä saamaan leireistä tiedot kunkin kunnan omiin lasten kesäharraste-esitteisiin. Lisäksi on huolehdittava siitä, että esitteet toimitetaan opettajille valmiiksi tulostettuina. Tilauskursseja järjestettiin koko vuoden ajan ahkerasti (yhteensä 63 kurssia). Kurssitilauksia on saatu eri tavoin, neulekahvilan kautta, edellisenä vuonna asiakkaana olleilta tahoilta tai henkilöiltä, ketkä ovat muuten kuulleet Taitobussista. Myös ahkera sähköpostien lähettäminen kyläyhdistyksille on vaikuttanut tilauskurssien syntyyn. Taitobussin palveluiden jatkuva tiedottaminen ja markkinointi ovat avainasemassa tilausten saamiseksi. 5 Kesä käsillä koululaisten käsityöleirit ovat Taito Groupin ja Taito Pohjois-Karjala ry:n kehittämät lapsille suunnatut kesäleirit. Taito Pohjois-Karjala ry:llä on vastaavaa toimintaa ollut jo useamman vuosikymmenen ajan. Leirien suosio on ollut viime vuosina nousussa.\n18 Hyvinvointitori tapahtuma Tohmajärvellä. Yhteistyökumppanina mm. Tohmajärven kunta ja kirjastoauto. 18\n19 19 Mitä muuta Taitobussin kyydissä voisi kulkea? Syksyn aikana tehtiin yhteistyötä monien eri tahojen kanssa, hanketoimijoiden lisäksi yhteistyötä aloitettiin mm. hyvinvointialojen yrittäjien kanssa. Taitobussi-hankkeen tavoitteena oli löytää myös muita kuin kädentaitopalveluita, joita Taitobussi voi viedä tai kuljettaa. Syksyn aikana aloitettiin kirjallisen palautteen kerääminen hankkeeseen liittyen. Palautteita saatiin syksyn aikana n. 40 henkilöltä. Palautteessa kysyttiin, minkälaisia palveluita vastaaja kaipaisi omalle kylälleen, sekä Taitobussin kanssa yhteen sopiva palvelu. Pääasiassa kaivattiin erilaisia kädentaitokursseja, yhteen sopivia palveluita oli ehdottanut vain muutama vastannut. Nekin liittyivät pääasiassa kädentaitoihin, mm. samaan aikaan Taitobussin kurssin kanssa oleva lasten kädentaitokurssi. Palautteen keräämistä jatkettiin edelleen, sen sijaan lomakkeen täyttämistä ei ole koettu kovin luontevaksi, jonka vuoksi onkin tärkeää haastatella tapahtumissa kävijöitä ja kursseille osallistuvia ja johdatella keskustelua siten, että päästään keskustelemaan myös erilaisista muistakin palveluvaihtoehdoista, kuin pelkästään kädentaidoista. Kädentaitojen harrastaminen, varsinkin ryhmässä toimiminen, lisää tutkitusti hyvinvointia. Hyvinvointiin liittyvät palvelut sopisivatkin luontevasti Taitobussin lisäpalveluiksi. Syksyn aikana olleissa tapahtumissa tavattiin useita hyvinvointialan yrittäjiä ja heidän kanssaan on keskusteltu mahdollisuudesta, että yrittäjä lähtisi bussin kyytiin kurssipaikoille tai tapahtumiin. Yrittäjät ovat nähneet Taitobussin mukana kulkemisen ongelmaksi toimivan varausjärjestelmän puuttumisen vuoksi. Yrittäjien näkökulmasta varaukset saisivat tulla Taitobussin kautta. Halukkuutta palveluidensa markkinointiin omaa toimipistettään kauemmaksi ei ole ainakaan heti ollut nähtävissä.\n20 20 Kesä käsillä lasten käsityöleiri. Sadonkorjuu markkinat\n21 21 Toiminnalliset tulokset ajalta Kiinteät neuvontapisteet Kurssit ja taitotuokiot 3, (Eno, Liperi, Värtsilä) n. 20 kutojaa, toiminta jatkunut edellisenä vuonna aloitetuissa toimipisteissä 3 lasten kädentaitokerhoa, 30 lasta. (Kesälahti, Villala, Värtsilä) 1 lasten käsityöleiri 59 kurssia (416 henkilöä) tarkemmat tiedot liitteessä 21 Tiedotus- ja markkinointi-toimenpiteiden lukumäärä Erilaisia tapahtumia ja tapahtumaosallistumisia yhteensä 42 Tarkemmat tiedot liitteessä 21. Lehtiartikkeleita 9 kpl Sähköiset artikkelit 2, (Maakaista.fi) Omia kesätapahtumia 1 Kuntien lukumäärä Osallistuneiden lukumäärä 9 eri kuntaa 6, lisäksi 2 muuta kuntaa 7, joissa järjestettiin hyvinvointitori-tapahtumat 2843 eri henkilöä ollut mukana eri tapahtumissa ja kursseilla Hanke-esitteiden lukumäärä n. 14 erilaista esitettä, mm. palveluesite, kädentaitokerho-esitteet, lasten kesäleirit jne. Lehti-ilmoitukset 5 kpl Sähköinen markkinointi 3 kpl, hankkeen www-sivut, sähköinen google-kalenteri, Facebookseinä. Kunnat, joiden alueella Taitobussilla oli toimintaa vuoden 2011 aikana. Kartassa Eno ja Pyhäselkä on kuvattu edelleen erillisinä kuntina. Karttapohja osoitteesta Joensuu, Kesälahti, Kitee, Kontiolahti, Liperi, Outokumpu, Polvijärvi, Rääkkylä ja Tohmajärvi. 7 Lieksa ja Ilomantsi.\n22 tammi helmi maalis huhti touko kesä heinä elo syys loka marras joulu 22 Taitobussien käyttö vuoden 2011 aikana. Taitobussit saatiin käyttöön vuoden 2010 lokakuussa ja ne ovat olleet liikkeellä vuonna 2011 koko vuoden ajan. Taitobussi Keski-Karjala oli liikkeellä keskimäärin 2,6 kertaa viikossa ja Taitobussi Joensuu 3 kertaa viikossa. Ohessa taulukko bussien liikkeellä olo päivistä kuukausittain. Kaaviosta nähdään, että helmi-toukokuu ja loka-marraskuu ovat olleet kiireisimmät kuukaudet. Erityisesti marraskuu oli molemmilla busseilla hyvin kiireinen, marraskuussa oli 23 työpäivää, joista 21 päivänä on ollut tilauskurssi tai hanke-esittely Joensuun seutu Keski-Karjala 0 Kaavio 1, Taitobussien käyttökerrat kuukausittain vuoden 2011 aikana. Syyshavinat Reijolan yhteisötalolla Kohtaamisia tietoa, tulta ja toimintaa -tapahtuma Saariossa Näin sydämeeni joulun teen joulutapahtuma Kukkolassa\n23 Kehittämishankkeen toimenpiteet vuoden 2012 aikana Taitobussi-hanke jatkui vuoden 2012 alussa hyvin samaan tapaan kuin edellinen vuosi päättyi. Verkostoitumista eri tahojen kanssa jatkettiin, kiertävien hankkeiden yhteisesite saatiin valmiiksi ja osallistuttiin erilaisiin tapahtumiin. Kädentaitojen ohjaamista jatkettiin pitkälti edellisen vuoden tapaan ja edellisenä vuonna sovittujen tilausten mukaisesti. Taitobussi-hankkeen kesä meni odotetusti. Toukokuun aikana järjestettiin vielä joitakin tilauskursseja ja lopeteltiin kudontapisteiden kevätkautta näyttelyihin. Kesäkuussa järjestettiin lapsille käsityöleirejä ja osallistuttiin erilaisiin kylätapahtumiin. Käsityöneuvojien kesälomien aikaan Taitobussit olivat liikkeellä joko projektipäällikön tai yhdistyksen muiden työntekijöiden voimin. Hanke järjesti myös kuluneena kesänä Crafts Gone Wild - kiertueen yhteistyössä käsityöläisten kanssa. Syksyn aikana Taitobussi-hankkeen henkilöstön määrä nousi yhdellä työntekijällä, kun Katri Parikka palasi vanhempainvapaalta töihin. Toiminta-alueena hänellä oli Pielisen Karjalan alue, joka oli toistaiseksi jäänyt hankkeessa vähäisimmälle huomiolle. Pielisen Karjalan alueella Taitobussia oltiinkin jo odotettu ja se otettiin erityisesti Juuassa innolla vastaan. Keski-Karjalan alueella toiminta jatkui pääasiassa ennallaan, työntekijän osa-aikaisesta työajasta johtuen syksyllä tärkeimpinä hanketoimenpiteinä olivat jo aloitettujen toimintojen jatkaminen, eli Värtsilän kudontapiste, Kesälahden kädentaitokerho koululaisille, Sovintola-yhdistyksen kanssa aloitetun yhteistyön jatkaminen, Rääkkylän kirjaston kurssitoiminnan jatkaminen sekä tilauskurssien toteuttaminen. Joensuun seudulla jatkettiin sekä Enon että Liperin kudontapisteiden toimintaa ja tilauskurssien järjestämistä. Joulukuussa tehtiin kolmessa markkinointitapahtumassa pienimuotoinen kysely, jossa kysyttiin Taitobussin tunnettuutta ja mitä palveluita sen mukana voisi kulkea. Loppuvuodesta suunniteltiin jo tulevan vuoden markkinointia. Hankkeen tiedottaminen ja markkinointi Keski-Karjalan alueella heti vuoden alusta aloitettiin yhteisten hankepäivien suunnittelu Lehmisavusta nykypäivään, Laiffia landelle ja Kiertävän pysäkki -hankkeiden kanssa. Ensimmäinen kyläpäivä sovittiin toteutettavaksi Rääkkylässä Niemisen-Sintsin kylätalolla. Muita tapahtumapäiviä suunniteltiin Puhokseen, Kesälahdelle ja Juurikkaan. Tapahtumapäivien ideana oli jatkaa hyvinvointitorien rungolla, yrittäen saada myös paikallisia seuroja ja yhdistyksiä innostumaan mukaan päivien järjestelyyn ja näin ollen kannustamaan kylien ihmisiä mukaan tapahtumiin. Joensuun seudun Taitobussi osallistui helmikuussa Lainan päivän tapahtumaan Joensuun Seutukirjastossa Joensuussa. Samoin helmikuussa taitobussi vieraili koko perheen talvitapahtumassa Pyhäselän koululla. Maaliskuussa esiteltiin toimintaa Maarianpäivän tapahtumassa Koverossa. Taitoviikolla 8 huhtikuussa bussi kiersi neuvomassa valtakunnallista teemaviikon kengänkorko tekniikkaa Polvijärven Kinahmon koulussa, Juuan Nunnanlahden ja Ahmovaaran kouluissa. Myös Lieksan Vuonislahdessa esiteltiin taitobussin toimintaa ja kirjottiin kengänkorko tilkkuja. Taitobussi-hanke osallistui vuoden aikana myös Maakaistakiertueeseen. Kiertueen tavoitteena oli kertoa tietoa Manner-Suomen maaseudun kehittämisohjelmasta Pohjois-Karjalassa; maaseudun kehittämis- ja yritystuista. Kiertueella on kerätty myös ajatuksia ja ideoita tulevaa EU:n ohjelmakautta varten. Lisäksi on oltu mukana keskustelemassa ja esittelemässä hanketta useissa MSL:n järjestämissä kyläkierros tapahtumissa. Vuoden alussa jatkettiin kiertävien hankkeiden yhteisesitteen työstämistä. Meidän kylissä -esite saatiin valmiiksi maaliskuussa ja sitä on jaettu eri tapahtumissa aktiivisesti (liite 25). Vuoden aikana jatkettiin Kiertävien hankkeiden yhteisiä tapaamisia, joissa hanketoimijat tutustuvat toisiinsa ja eri hankkeisiin, yhteisiä tapaamisia oli yhteensä kolme. Taitobussi-hankkeen projektipäällikkö toimi tapaamisten kokoonkutsujana. 8 Taito -päivä ja Taito viikko ovat valtakunnallisia käsija taideteollisuusyhdistysten tapahtumia. Taito -päivää vietetään Taiton päivänä. Tapahtumia on järjestetty jo 20-vuoden ajan. Taito -viikon teemana oli vuonna 2012 ns. kengänkorkotekniikka.\n24 24 Sykettä pitäjään tapahtuma Rääkkylän Niemisen kylässä Maakaistakiertue Kiihtelysvaarassa\n25 25 Kevään ja kesän aikana hanketta esiteltiin erilaissa kesätapahtumissa, mm. Kesälahdella Sovintolan kesätapahtumassa, Kiteen meijerin markkinoilla ja Niiralan kesänavauksessa. Hanke järjesti edellisenä kesänä aloitetun Crafts gone wild -tapahtuman kolmella eri paikkakunnalla. Tapahtumat järjestettiin heinäkuun kolmannella viikolla yhdessä molempien bussien ja eri paikkakuntien käsityöläisten kanssa. Keväällä tapahtumia ja tapahtumapaikkoja mietittäessä tavoitteena oli tuoda käsitöiden tekeminen näkyville ja sellaisten ihmisten tavoitettavaksi, jotka eivät ole yhdistyksen käsityöpalveluiden varsinaista kohderyhmää. Tavoitteena oli, että kaikki tapahtumapaikat sijoittuvat kuutostien varrelle jo valmiiksi vilkkaasti liikennöityihin paikkoihin, jotka ovat asiakkaan näkökulmasta katsottuna myös hieman yllättäviä. Tapahtumat järjestettiin Kesälahdella Pivankan piha-alueella, Kiteellä Tolosenmäen Nesteen piha-alueella ja Kolilla Kolin portin piha-alueella. Sään suhteen viikko ei olisi voinut olla enää yhtään huonompi. Joka ikinen päivä toistui sama, kaiken vesittävä kuvio: kun teltat oli saatu pystytettyä ja myytävät tuotteet esille, alkoi sataa ja tavarat oli keräiltävä kasaan hetimmiten. Asiakkaita oli turha houkutella katselemaan ihanuuksia kaatosateessa. Kolmen päivän aikana hankkeen mukana kiersi yhteensä 8 eri käsityöalan yrittäjää, jotka olivat varmasti aivan yhtä turhautuneita sään tuomiin ongelmiin ja huonoon myyntiin kuin järjestäjätahokin. Kesätapahtumat ovatkin aina säästä riippuvaisia ja tällä kertaa Crafts gone wild -tapahtumien anti jäi melko laihaksi. Syksyn aikana jatkettiin hankkeen tiedottamista ja markkinointia pääasiassa olemalla mukana muiden toimijoiden järjestämissä erilaisissa kylätapahtumissa. Joensuun seudulla Taitobussi oli mukana mm. Joensuun kaupungin järjestämässä Kyläkokoontumisessa Heinävaarassa, Reijolan syyspäivillä, Kolin sadonkorjuumarkkinoilla, Vuonislahden Muikkumarkkinoilla, Kontiolahdella ja Pyhäselässä Maakaistakiertueella, Outokummussa sekä MSL:n järjestämässä Kyläillassa että kirjastolla järjestetyssä hankkeen esittelytilaisuudessa. Lisäksi hanketta esiteltiin Polvijärvellä ja Salokylällä joulumyyjäisissä. Keski-Karjalan alueella tehtiin syksyllä päätös, että työntekijän osa-aikaisen työajan vuoksi hankeaika käytetään pääasiassa sovittujen kurssien ja kädentaitokerhon sekä Sovintolan neulekahvila-toiminnan jatkamiseen. Keski-Karjalan alueella Taitobussihanke on ollut käynnissä jo kahden vuoden ajan ja useimmat kylät ja hankkeen toiminta kyläläisille olivat siten tulleet jo tutuiksi. Näin ollen markkinointitoimenpiteisiin ei syksyn aikana käytetty paljoakaan hankeaikaa. Hanketta markkinoitiinkin vain kahdessa tapahtumassa, Rajan Ryssäyksessä Värtsilässä ja Joulu alkaa rajalta -tapahtumassa Tohmajärvellä. Pielisen Karjalan alue oli jäänyt pitkien välimatkojen vuoksi melko vähäiselle huomiolle. Muutamia käyntejä Juuassa ja Lieksassa lukuun ottamatta Taitobussi-hanke ei ollut vieraillut alueella. Tilanne parani syksyllä huomattavasti, kun henkilöstöresurssit hankkeessa paranivat. Pielisen Karjalan alueella Taitobussi-hanke oli mukana 15 tapahtumassa, mm. Maakaista-kiertueella (kaksi kertaa), MSL:n järjestämissä kyläkierroksilla Juuassa ja Lieksassa (yhteensä 10 kertaa) sekä Hyvinvointi- ja Ellin Taitomessuilla Juuassa ja Marrasmessuilla Valtimolla. Erityisesti kyläillat koettiin erinomaisiksi tavoiksi tavoittaa paikallisia asukkaita ja Taitobussin potentiaalisia asiakkaita. Joulukuussa tehtiin pienimuotoinen kysely Valtimon Marrasmessuilla, Juuan Ellin Taitomessuilla ja Liperin Salokylän joulumyyjäisissä. Siinä kysyttiin vastaajan ikä, asuinpaikka, omalle kylälle/asuinpaikalle kaivattuja palveluja, Taitobussille yhteensopivia palveluita ja oliko Taitobussi entuudestaan tuttu. Kyselyn vastaukset ohessa.\n26 26 Valtimon Marrasmessut (35 vastausta) yli 65- vuotias 20 % 0 % IKÄ vuotias 43 % alle 15- vuotias 3 % vuotias 14 % vuotias 0 % vuotias 20 % PÄÄASIALLINEN TOIMINTA työtön 6 % eläkeläi nen 40 % työssä 48 % muu 0 % koululai nen, opiskelij a 6 % OLETKO NÄHNYT TAITOBUSSIA AIKAISEMMIN Ei 58 % Kyllä 42 % ASUINPAIKAT: Valtimo, Lieksa, Nurmes ja Savikylä KAIVATUT PALVELUT: kauppa ja koulu, ideailtoja, neuvontaa ja ohjausta käsitöistä esim. neulontaan, opintopiirejä esim. käsityötyöpiiri tai -kerho, nuorille käsityökursseja, kudontaa, askarteluvinkkejä ja -kursseja, kansalaisopisto, materiaalimyyntiä. TAITOBUSSILLE YHTEENSOPIVA PALVELU: tarvikemyynti, parturi, terveyspalveluja (verensokerin ja verenpaineen mittaus), hieronta, messut\n27 27 Juuan Ellin Taitomessut (43 vastausta) alle 15- vuotias 5 % yli 65- vuotias 29 % IKÄ vuotias 24 % vuotias 28 % vuotias 2 % vuotias 12 % muu 3 % PÄÄASIALLINEN TOIMINTA eläkeläi nen 40 % työtön 5 % työssä 45 % koululai nen, opiskelij a 7 % OLETKO NÄHNYT TAITOBUSSIA AIKAISEMMIN Ei 39 % Kyllä 61 % ASUINPAIKAT: Juuka, Leppävirta, Joensuu ja Kajoo KAIVATUT PALVELUT: Samanlaisia kuin on ollut, tilauksesta tulee! Kiitos!, Voi vaikka mitä!, Näitä erikoisia helppoja töitä oppia, Taitobussin käyntiä mahdollisimman usein, vanhuksille sopivaa toimintaa, käsityöliike, lankakauppa tai myyntipiste, lyhyt kursseja uusista työtavoista, erilaisia kerhoja, käsityöohjausta ja luentoja, vinkkejä ja ideoita, askartelupaja, jotain uutta. TAITOBUSSILLE YHTEENSOPIVA PALVELU: ohjaus, erilaiset tapahtumat, voisi ostaa ja myydä paikallisia tuotteita, tarvikkeiden myynti, käsitöitä, neuvontaa, eläkeläisten huomioiminen, lauluilta tai kahvittelu, Neljänsuora, kierrätys, hieronta.\n28 28 Salokylän joulumyyjäiset (11 vastausta) alle 15- vuotias 0 % yli 65- vuotias 10 % vuotias 40 % IKÄ vuotias 30 % vuotias 10 % vuotias 10 % muu 11 % PÄÄASIALLINEN TOIMINTA eläkeläi nen 56 % työssä 22 % työtön 0 % koululai nen, opiskelij a 11 % OLETKO NÄHNYT TAITOBUSSIA AIKAISEMMIN Ei 55 % Kyllä 45 % ASUINPAIKAT: Liperi, Salonkylä, Ylämylly, Joensuu, Käsämä KAIVATUT PALVELUT: Erilaisia esittelyjä ja kampanjoita hankkeesta, kampaamo, maton kutomisen mahdollisuuden, kangaspuilla kutomista, jossa olisi helppo kangas esim. poppana. Se olisi mahdollista kylätalossa kesän aikana. Toiveeni olisi että nuorille olisi mielekästä tekemistä loman aikana, ompelu tai askartelu yms kursseja, kirjakauppa, kursseja ja työohjeita, jumppailtoja, ruoka- tai leivontakursseja, käsityökursseja tai jotain pientä kivaa. TAITOBUSSILLE YHTEENSOPIVA PALVELU: verenpaineen mittaus, tarvikkeiden myyntiä, askartelua.\n29 29 Yhteenvetona voidaan todeta, että kyselyyn vastanneet olivat pääasiassa vuotiaita, n. puolet vastanneista oli työelämässä ja n. puolet eläkeläisiä. Taitobussi oli entuudestaan tuttu yllättävän monille, %:lle vastaajista. Syynä lienee, että kyselyt järjestettiin Taitobussin esittelypisteissä, jolloin vastaajiksi valikoitui kädentaidoista kiinnostuneita henkilöitä, joille Taitobussin toiminta on ymmärrettävästi tutumpaa kuin muille. Sinänsä mielenkiintoista on, että Taitobussi tunnettiin entuudestaan parhaiten Juuassa, jossa toimintaa on ollut pääasiassa vasta kuluneen syksyn aikana. Salokylässä, jossa Taitobussi on järjestänyt tilauskursseja jo useamman vuoden ajan, Taitobussi oli yhtä tunnettu kuin Valtimolla, jossa Taitobussi vieraili tapahtuman myötä ensimmäistä kertaa. Vastaajat olivat tulleet myyntitapahtumiin melko laajalta alueelta, jopa useammasta eri kunnasta. Kaivatut palvelut omille asuinpaikoilleen/kylille olivat vaihtelevia sen mukaan miten vastaaja oli kysymyksen ymmärtänyt. Niitä olivat mm. koulut ja kaupan palvelut sekä erilaisiin tekemisiin/harrastuksiin liittyvät toiveet. Taitobussille yhteensopiviksi palveluiksi nähtiin pitkälti niitä palveluita joita Taitobussissa jo on, eli materiaalimyynti, käsityötaitojen ohjaus ja tilauskurssitoiminta. Lisäksi ehdotettiin erilaisia terveyspalveluita kuten verenpaineen ja verensokerin mittaus ja erilaisia hyvinvointipalveluita kuten hieronta ja parturi, kuten myös erialaisia ns. viriketoimintoja kuten vanhusten laulattaminen ja seurustelu. Toivottiinpa Taitobussin järjestävän myös messuja ja yhtyeiden keikkojakin (Neljänsuora). Taitobussi-hanke on tehnyt koko hankeajan yhteistyötä eri toimijoiden ja hankkeiden kanssa, joista erityisesti Kiertävä Pysäkki hanke on noussut yhdeksi tärkeimmistä. Jatkossa kyselyssä kaivattuja terveyspalveluita voitaisiin suunnitella tarjottavaksi Kiertävä Pysäkki -hankkeen kautta. Kurssitoiminta ja kudonnan neuvonta Kurssitoiminta ja kudonnan neuvonta jatkuivat vuonna 2012 pääosin ennallaan edellisenä syksynä tehtyjen suunnitelmien ja tilausten mukaisesti. Kesälahdella jatkettiin keväällä koululaisten kädentaitokerhoa, joka järjestettiin sekä Kesälahden että Villalan kouluilla. Syksyllä kädentaitokerhon osallistujien määrä väheni ja kerhotoimintaa jatkettiin vain Kesälahden koululla. Tuupovaaraan saatiin keväällä aloitettua oma lasten kädentaitokerhoryhmä. Kerhoa varten ei saatu erillistä kunnan avustusta, jonka vuoksi sen hinta oli korkeampi kuin Kesälahdella. Näin myös varmistetaan, että toimintaa voidaan jatkaa hankkeen jälkeen ja ilman erillistä avustusta. Tuupovaaran kerhoa jatkettiin myös syyslukukauden ajan. Kudontapisteiden toiminta jatkui Värtsilässä ja Liperissä ennallaan. Värtsilän kutojien kanssa varsinkin syksy oli hyvin monimuotoista. Useammalla kutojalla oli terveydellisiä ongelmia, joiden vuoksi kutominen oli hankalaa tai jopa mahdotonta. Tämän vuoksi neuvoja pyrki tarjoamaan erilaisia tekniikoita opeteltavaksi ja uusia materiaaleja joista innostua. Sosiaaliset suhteet olivatkin tärkeämmässä roolissa ryhmän jatkuvuuden kannalta kuin käsillä tekeminen. Eräs kutojista kertoi olleensa kesän aikana kuusissa hautajaisissa ja menettäneensä kaiken ilon ja tekemisen halun. Muutaman pelkän puhekerran jälkeen käsityöneuvoja vei hänelle kassillisen karstaamiaan villoja ja houkutteli kokeilemaan huovutusta. Seuraavan kerran kutoja kertoi kyynelsilmin kokeneensa pitkästä aikaa elämisenriemua tossuja huovuttaessaan. Tämän jälkeen hän toi joka kerta uuden käsityön tullessaan ja kertoi kokeilleensa milloin mitäkin tekniikkaa ja materiaalia. Värtsilän toimintaa on tarkoitus jatkaa edelleen tulevana keväänä. Taitobussin työntekijä käy paikalla kerran kahdessa viikossa. Kudonnan neuvontaa Liperissä oli keväällä ja syksyllä kerran viikossa, kutojia Liperissä oli määrällisesti vähän, jonka vuoksi kudontapisteen jatkamista kannattaa harkita tarkkaan tulevana vuonna. Myös materiaalit kutojat tuovat pääasiassa itse, jolloin kudonnan neuvonnan kannattavuus oli heikkoa. Enon kudontapisteessä käytiin vuoden aikana kerran kuukaudessa joka osoittautui syksyllä tarpeettomaksi. Kutojia oli vain muutamia, jolloin tilan vuokrakulut nousivat suuremmiksi kuin kudonnasta saatavat tulot. Enon toiminta lopetettiin vuoden lopussa. Lopettaminen ei aiheuttanut kutojissa minkäänlaista vastarintaa, hekin huomasivat että palvelulle ei ollut riittävästi kysyntää, jotta sitä olisi voitu jatkaa.\n31 31 Liperiläiset kädentaitokurssilaiset sen sijaan olivat koko vuoden ajan aktiivisia, viikoittain järjestettävässä kädentaitopajassa oli jokaisella kerralla useita kurssilaisia, osallistujamäärä vaihteli aiheen mukaan 4-12 välillä. Liperin kädentaitopajan bravuuriksi on noussut myös notkuvat kahvileipäpöydät. Kurssilaiset toivat kahvitaukoa varten runsaasti erilaisia kahvileipiä, määrästä ja laadusta tinkimättä! Kevään aikana Taitobussi kokeili Kontiolinnan Esperi Hoivakodissa kädentaitokerhoa muistisairaille henkilöille. Kerho kokoontui yhden kerran, jolloin huomattiin, että ikävä kyllä kerholaisten kunto oli jo niin huono, että käsillä tekeminen ei enää onnistunut. Kerhoa tarjottiin myös toiselle osastolle, jonka asukkaat ovat parempikuntoisia. Asukkaiden omaiset, jotka vastaavat asukkaiden talousasioista, pitivät kerhoa liian kalliina (60 e/viisi kertaa), eikä kerhoa päästy aloittamaan. ää niin kutojien, kuin taitobussinkin toiminnan kannalta ja kutojat olivatkin näyttelystään ylpeitä ja otettuja. Avajaisissa saapui kolmen paikallislehden 9 toimittajat, eli uutiskynnys ylitettiin reippaasti. Liperissä kevätnäyttelyn järjestäminen on tuttua aiemmilta vuosilta ja näyttelyssä olikin töitä esillä runsaasti, myös Liperin näyttelyssä kävi paikallislehden 10 toimittaja tekemässä juttua (liitteet 26 27). Yhdistys järjestää Taito- ja käsityökeskuksissaan lapsille kesäaikaan lasten käsityöleirejä. Taitobussihanke markkinoi jo edellisenä kesänä vastaavia leirejä, ikävä kyllä vain yksi leiri saatiin silloin toteutumaan. Edellisen vuoden markkinoinnin myöhästyminen otettiin kuluneena keväänä huomioon ja leirejä markkinoitiin huomattavasti aiemmin. Leiriesitteitä lähetettiin koulujen kautta ja lisäksi leirejä mainostettiin paikallislehdissä. Lisäksi leirejä markkinoitiin kuntien nuorisotoimien kesähelppi lehtisissä, Joensuun seudun leiritiedot olivat myös Joensuun Uutiset 03/2012 lehdessä. Leirejä tarjottiin Keski-Karjalan alueella Kesälahdelle, Villalaan ja Värtsilään, Joensuun seudulla leirejä tarjottiin Viinijärvelle, Uimaharjuun, Ylämyllylle ja Koveroon. Seitsemästä leiristä toteutui kaksi, toinen Kesälahdella ja toinen Koverossa. Kesäisin monet kunnat tarjoavat lapsille ja nuorille paljon erilaista ja maksutonta toimintaa, minkä vuoksi maksullinen Taitobussin kesäleiri, jää helposti alakynteen. Tilauskursseja järjestettiin koko vuoden aikana melko tasaiseen tahtiin. Osa kursseista on ns. säännöllisiä kursseja, esimerkiksi Rääkkylän kirjasto ja Liperinsalon Niinikon kylä, joissa käytiin kerran kuukaudessa. Lisäksi yksittäisiä kursseja on järjestetty sitä mukaan, kuin tilauksia tuli. Kevään ja kesän koittaessa käsityön harrastajat siirtyvät totutusti sisätiloista piha- ja puutarhatöiden pariin ja käsityöt jäävät tauolle. Toukokuussa Taitobussin kudontapisteisiin riitti vielä kutojia, mutta kesä-elokuulla kudonnan neuvonta jäi kesätauolle. Toukokuun lopussa sekä Liperin että Värtsilä kudontapisteissä järjestettiin näyttelyt, joissa esiteltiin talven aikana kudottuja töitä. Värtsilän kutojille näyttely oli ensimmäinen kerta, jolloin omia töitä asetettiin julkisesti nähtäville. Osalle kynnys omien töiden esille tuomiseen olikin yllättävän suuri ja ajatukseen täytyi totutella jokunen aika. Näyttelyn rakentaminen ja töiden esille laitto oli kuitenkin tärke Kulunut vuosi on vahvistanut sitä, että kurssitoiminta on Taitobussin tärkein palvelu. Kurssitoiminnassa tärkeimmäksi valtiksi on osoittautunut vapaus valita mieleisensä kurssi haluamanaan ajankohtana. Joensuun seudulla kursseja myytiin syksyn aikana enemmän kuin edellisenä syksynä, joka kertoo markkinointityön onnistumisesta. Keski- Karjalassa näkyi loppuvuodesta markkinointitoimenpiteiden väheneminen, siellä toteutui pääasiassa ns. vakiokurssit joita on järjestetty Rääkkylä kirjastolla. Pielisen Karjalan alueella Juuka yllätti käsityöneuvojan täysin, marras-joulukuussa tilattiin lyhyellä ajalla neljä kurssia, lisäksi yksi kurssi saatiin myytyä Nurmekseen. Kaikki tilaukset saatiin kyläiltojen kautta. 9 Uutisalasin, Koti-Karjala, Värtsi Värtsilän verkkolehti. 10 Kotiseutu-uutiset\n32 32 Kädentaitoja kursseilta, Taitoviikon kengänkorkopajasta ja lasten kädentaitokerhosta Käsityöharrastuksen hyvinvointivaikutukset voivat olla moninaiset. Harrastuksen lomassa saattaa tarjoutua mahdollisuus tutustua myös uusiin lajeihin, kuvassa kutoja-asiakas esittelee muille kutojille toista harrastustaan, vatsatanssia. Viereisessä kuvassa kudontapiiriläiset muistavat 50-vuotta täyttänyttä piiriläistä.\n33 33 Toiminnalliset tulokset ajalla Kiinteät neuvontapisteet Kurssit ja taitotuokiot 3, (Eno, Liperi, Värtsilä) n. 20 kutojaa toiminta jatkunut edellisenä vuonna aloitetuissa toimipisteissä 3 lasten kädentaitokerhoa, 24 lasta. (Kesälahti, Villala, Tuupovaara) 2 lasten Kesä käsillä käsityöleiriä (Kesälahti, Kovero) 78 kurssia, yhteensä 624 kurssilaista. Tiedotus- ja markkinointi-toimenpiteiden lukumäärä Erilaisia tapahtumia ja tapahtumaosallistumisia yhteensä 87 Lehtiartikkeleita 12 kpl Sähköiset artikkelit 2, (Maakaista.fi, Värtsi, Värtsilä verkkolehti) Kuntien lukumäärä 14 eri kuntaa 11 Osallistuneiden lukumäärä 3867 eri henkilöä ollut mukana eri tapahtumissa ja kursseilla Hanke-esitteiden lukumäärä 7 erilaista esitettä, mm. 3-päivää kudontaa kampanja -esite, kädentaitokerho-esite, lasten kesäleirit -esite, kiertävien hankkeiden yhteisesite, Taitopakki-esite, yhdistyksen esite, Sähköinen markkinointi 3 kpl, hankkeen www-sivut, sähköinen google-kalenteri, Facebookseinä (125 tykkääjää ). Taitobussi-hanke on käynyt vuoden 2012 aikana kaikissa Pohjois-Karjalan kunnissa. 11 Ilomantsi, Joensuu, Juuka, Lieksa, Kesälahti, Kitee, Kontiolahti, Liperi, Nurmes, Outokumpu, Polvijärvi, Rääkkylä, Tohmajärvi, Valtimo.\n34 34 Tupsutyöt olivat suosittuja talvella Myös perinteiset tekniikat kiinnostavat edelleen, kuvassa värttinällä kehräämistä. Liperissä herkutellaan kädentaitojen lomassa. Kädentaitopajan osallistujat tuovat tullessaan mahtavia kahvileipiä.\n35 35 Taitobussien käyttöaste vuonna 2012 Taitobussien käyttöaste jatkui koko vuoden ajan hyvänä. Parhaimmillaan autot ovat olleet liikkeellä jopa 19 päivänä kuukaudessa. Keskiarvo autojen liikkumisessa on n. 2,5 kertaa viikossa Joensun seutu Keski-Karjala Pielisen Karjala Värtsilän kudontaryhmä, Jokikankurit, kevätnäyttely\n36 36 Kesälahden Kesä käsillä lasten käsityöleiri Kiteen Meijerin markkinat Värtsilä-päivät Crafts gone wild tapahtuma Tolosenmäessä (Tolosenmäen Neste)\n37 37 Kurssi, kaksi sukkaa yhtä aikaa neulomalla Huivikurssi, lankojen valinta. Pirtanauhan kudonta Muovinkierrätyskurssi, koristevalo vhs-videokotelosta.\n38 Pääsiäiskukko metallilangasta punomalla, mollamaija ja virkkauskurssien tunnelmia. 38\n39 Kehittämishankkeen toimenpiteet vuoden 2013 aikana Taitobussi-hankkeen neljäs ja viimeinen vuosi alkoi vilkkaasti koko maakunnan alueella. Edellisenä syksynä aloitettu Taitobussin palveluiden markkinointi Pielisen Karjalan alueella lähti hyvin käyntiin, Joensuun seudulla jatkettiin jo tutuksi tulleilla toimenpiteillä eli Liperin kudonnan neuvonnalla ja tilauskurssien järjestämisellä. Keski-Karjalan osalta Taitobussin palvelut siirtyivät kevään ajaksi osaksi Kiteen käsityökeskuksen toimintaa ja loppuvuodeksi osaksi Tohmajärven Taitokeskuksen toimintaa. Toinen auto siirtyi Keski-Karjalan alueelta Pielisen Karjalaan vuoden alusta alkaen. Huolimatta siitä, että Keski-Karjalassa Taitobussihankkeella oli aiempia vuosia vähemmän toimintaa, vuosi oli kokonaisuudessaan vilkkaampi kuin aikaisemmat. Ensimmäistä kertaa kesälle saatiin muutamia kurssitilauksia, tilauskurssien lisäksi hanketyöntekijöitä työllistivät erilaiset markkinointitapahtumat. Tärkeä markkinointikanava kesän aikana oli MSL:n järjestämä Suuri Vesikiertue -tapahtumasarja, jossa Taitobussi-hanke oli mukana 11:ssä tapahtumassa. Vesikiertueen lisäksi hanketta käytiin esittelemässä ja markkinoimassa useissa muissa kylätapahtumissa. Aiempina kesinä järjestettyä Taitobussi-hankkeen omaa Crafts gone wild - tapahtumaa ei enää järjestetty. Ko. tapahtumassa oli ollut osallistujia melko vähän, eikä sen koettu edesauttavan hankkeen tavoitteita. Jo edellisenä syksynä päätettiin, että omalle tapahtumalle ei ole tarvetta, varsinkin kun kesäaikaan erilaisia kylätapahtumia on jo entuudestaan runsaasti tarjolla. Syksyn painopisteenä oli käsityöneuvontapalveluiden tarjoaminen mahdollisimman monille tahoille. Kurssitilauksia saatiinkin runsaasti. Syksyn ajan myös valmistauduttiin toiminnan jatkamiseen tulevana vuonna yhdistyksen omana toimintana. Mukava kokemus oli myös Taitobussin esiintyminen Yle TV 1 Puoli seitsemän -ohjelmassa. Ohjelma keräsi n. 0,5 miljoonaa katsojaa, näin Taitobussin toiminta tuli kerralle tutuksi ympäri Suomen. Hankkeen tiedottaminen ja markkinointi Viimeisenä hankevuonna panostettiin Pielisen Karjalan alueella tiedottamiseen ja markkinointiin. Joensuun seudulla ja Keski-Karjalan alueella pääpaino oli käsityöpalveluiden tarjoamisessa ja tilauskurssien järjestämisessä. Hanketta esiteltiin koko vuoden aikana useissa eri tapahtumissa (yhteensä 57 tapahtumaa). Taitobussi osallistui pääasiassa muiden toimijoiden järjestämiin tapahtumiin, omina tapahtumina järjestettiin käsityökahvilat Juuassa Ellinkulmassa ja Kolilla Ryynäsen kahvilassa. Tärkeimmät yhteistyökumppanit vuoden aikana olivat MSL ja Kiertävä Pysäkki -hanke. Lisäksi hanke oli mukana Kylätalo monipalvelukeskus -hankkeen järjestämässä tapahtumassa Ilomantsin Tyrjänsaaressa. Keski-Karjalan alueella hanketta esiteltiin keväällä Kesälahdella Sovintolassa pidetyissä käsityökahviloissa. Sovintolassa kävijöiden määrä vaihteli suuresti ja ongelmaksi muodostui tapahtumasta tiedottaminen. Sovintola-yhdistyksen puheenjohtajan vaihtuessa entinen työnjako ei enää toiminutkaan. Aikaisemmin entinen puheenjohtaja oli hoitanut ilmoitusten kiinnittämisen Kesälahden ilmoitustauluille, mutta nyt asiaa ei oikein kukaan ottanut hoitaakseen. Ihmisiltä tuli palautetta myös siitä, ettei punainen Taitobussi 12 ollut käsityökahvilan merkkinä parkkipaikalla. Tavaroiden etukäteen bussista tilaaminen onnistui suhteellisen hyvin niiden osalta, jotka käsityökahvilasta olivat tietoisia. Vuoden aikana hankkeen tiedotetta postitettiin 2 kertaa, yhteensä n kpl, joista n kpl lähti yhdistyksen jäsenkirjeen mukana, n. 700 kpl postitettiin kyläyhdistysten puheenjohtajille ja sihteereille sekä Taitobussin asiakkaina olleille henkilöille, lisäksi esitettä postitettiin Pohjois- Karjalan Marttojen jäsenyhdistyksille n. 320 kpl. Keväälle suunniteltiin kaksi eri kampanjaa, joilla pyrittiin saamaan uusia tilauskursseja. Toinen kampanja suunnattiin Taito Pohjois-Karjala ry:n jäsenille ja kyläyhdistyksille, heille tarjottiin ns. Emäntälahjaa, jolla kurssin tilaaja/yhteyshenkilö, sai osallistua kurssille maksutta. Toinen kampanja suunnattiin Martta-yhdistyksille, tarjousaikana tilattujen kurssien kurssimaksun sai Marttayhdistysten jäsenet puoleen hintaan. Ilahduttavan moni Martta-yhdistys hyödynsi saamansa tarjouksen, keväällä 13 eri yhdistystä tilasi Taitobussin kädentaitokurssin. Emäntälahja ei herättänyt vastaavaan innostusta, ainoastaan kolme emäntää hyödynsi kurssiedun (kampanja-flyerit liite 31). Syksyksi tehtiin oma tarjouskampanja kylille ja maamiesseuroille. Kampanjaan seulottiin kylätaloja 12 Keski-Karjalan alueella käytössä ollut auto siirrettiin vuoden vaihteessa Pielisen Karjalan alueelle.\n40 40 joissa Taitobussi ei vielä ollut käynyt. Seulonnassa tarkasteltiin Leader-rahoituksella kunnostettuja taloja sekä kuntien nettisivuja, joihin on listattu kuntien kylät. Taitobussi on kiertänyt pitkin Pohjois-Karjalaa jo tasaisen hyvin, koska löytyi vain 19 kylätalollista kylää, joissa ei oltu käyty. Kyliä olisi varmasti enemmänkin, mutta kaikki maamiesseuratalot ja nuorisoseurat eivät välttämättä löydy Internetistä. Kyselimme myös kylätalojen osoitetietoja MSL:lta ja Pohjois-Karjalan kylät ry:ltä, mutta heillä oli vasta elokuussa 2013 käynnistymässä hanke, jolla päivitetään kylien perustiedot mm. kylätalojen ja kyläpäälliköiden osoitteet. Vuoden aikana jatkettiin Kiertävien hankkeiden yhteisiä tapaamisia, joissa hanketoimijat tutustuvat toisiinsa ja eri hankkeisiin. Tammikuussa kokoonnuttiin Joensuun Kuhasalon Kalmon katiskalla (Joensuun kalastuskunnan kalamaja). Kiertävä pysäkki -hankkeen projektipäällikkö toimi tapaamisen kokoonkutsujana. Syksyllä ryhmä kokoontui vielä kertaalleen Taitobussi-hankkeen koolle kutsumana. Samalla kokoontumisista sovittiin tulevalle vuodelle ja koollekutsujaksi sovittiin Jake-hanke. Yhteistyö eri toimijoiden kanssa on ollut todella tärkeää ja ilman sitä, hankkeen tulokset olisivat jääneet huomattavasti vaatimattomimmiksi. Kurssitoiminta ja kudonnan neuvonta Kurssitoiminnan ja kudonnan neuvonnan osalta vuosi alkoi erinomaisesti. Erityisesti Joensuun seudun Taitobussilla oli runsaasti kysyntää. Liperin Näppärän kudontapisteen toimintaa jatkettiin vuoden loppuun saakka. Kutojia Liperissä oli kuitenkin vähänlaisesti, kahdesta kolmeen. Kutojat ovat kutoneet pääasiassa mattoja omista materiaaleistaan, joten materiaalimyyntiäkään ei ole liiemmin ollut. Mielenkiintoinen havainto oli, että vaikka kutojilla on ollut mahdollisuus kutoa silloinkin, kun neuvoja ei ole paikalla, he tulevat kutomaan mielellään vain neuvojan paikalla ollessa. Voisiko tästä päätellä, että kutominen on myös sosiaalinen tapahtuma, jolloin tekemisen lomassa voi jutustella ja miettiä vaikka raitojen väriä jonkun toisen kanssa yhdessä. Yksin kutominen ei tunnu niin mielekkäältä. Käsitöiden tekemisen yhteydessä haetaan samalla yhdessä olemisen iloa. Taitopaja-käsityökerho jatkoi kokoontumisiaan Liperin Näppärällä joka toinen viikko. Osallistujia oli 5-12 henkilöä/kerta. Kerhossa valmistauduttiin vuoden aikana tilojen vaihtumiseen hankkeen päättyessä. Koska Näppärän tilavuokra on kallis, eikä kudonnan neuvonnalle ole ollut tarvetta, on tilasta luovuttava. Onneksi lähistöltä löytyi Salokylän kylätalo, jossa kerho voi jatkaa toimintaansa vuoden 2014 alusta alkaen. Tuupovaarassa jatkettiin lasten kädentaitokerhon toimintaa. Kerho kokoontui joka toinen viikko, lapsia kerhossa oli kuusi. Liperissä Salokylän ja Roukalahden kyläyhdistyksien kylätaloilla on kerran kuussa ollut käsityökerho, johon on kylän naisväen kanssa yhdessä mietitty kurssien aiheet. Osallistujia on ollut 5 14 henkilöä/kerta, myös lapsia on ollut äitiensä mukana. Liperin Salokylän kyläyhdistyksen kylätalolla järjestettiin kolmipäiväinen käsityökerho talvilomaviikolla, jossa oli 10 osallistujaa. Yhtenä päivänä käsityökerhossa oli mukana Kiertävä pysäkki-hankeen puolelta harjoittelija, joka mittasi verenpaineita ja sokeriarvoja aikuisilta. Harjoittelija kertoi osallistujille terveellisestä ruokavaliosta ja tarjosi lapsille terveellisen välipalan. Kontiolahden Kirkonkylän koulu vietti Kalevalan päivää (28.2.) kutsuen isovanhemmat yhdessä tekemiseen lapsenlapsiensa kanssa. Taitobussi järjesti päivään muovinkierrätyspajan, jossa oli luokkalaisia oppilaita ja isovanhempia. Muita lyhytkursseja on ollut vuoden aikana 77 kpl. Erilaisia aiheita on ollut paljon: kehräystä, virkkausta, emalikorua, hopeakorua, huovutusta, mollamaijaa, metallilankatöitä. Keski-Karjalan alueella kevään aikana jatkettiin kädentaitokurssien järjestämistä Rääkkylän kirjastolla, neulakinnaskurssit osoittautuivat suosituiksi, muut tarjotut kurssit eivät niinkään. Kursseja kyllä toivotaan, mutta viiden osallistujan kokoon saaminen tuntuu haastavalta. Kirjaston väen kanssa on yritetty painottaa etukäteen ilmoittautumisen tärkeyttä, jotta kurssi varmasti järjestetään. Toisaalta ennakkoon ilmoittautuminen on tärkeää myös sen vuoksi, että neuvoja osaa tilata ja varata sopivan määrän materiaaleja kurssia varten. Syksyllä Rääkkylän kirjaston toiminta hiipui kokonaan, eli kursseja ei enää saatu järjestettyä. Muita kursseja Keski-Karjalan alueella toteutui vuoden aikana viisi. Värtsilän kudontaryhmässä vuosi oli monimuotoinen ja myös haastava. Taitobussin käynnit Värtsilässä oli sovittu kahden viikon välein, kolme ja puoli tuntia kerrallaan. Heti tammikuun alussa huomattiin, että tällainen järjestely ei ollut toimiva. Vuoden alussa Värtsilässä oli viidet tyhjät tai lähes tyhjät kangaspuut ja seitsemän kutojaa, jotka odot-\n41 41 tivat malttamattomina kudottavia kankaita. Käyntikertoja jouduttiin lisäämään, jotta ehdittiin saamaan kohtuullisessa ajassa kutojille loimet kangaspuihin. Käsityöpassien uusiminen osoittautui myös kudontapisteen vuokrasopimuksen jatkumisen ollessa epävarmaa hankalaksi. Useat kutojista halusivat odottaa viimeiseen asti tietoa jatkuuko kudonta ja vasta sitten maksaa passinsa. Sinänsä ymmärrettävää, mutta neuvojalle hieman turhauttavaa yrittää perustella passin ostamisen välttämättömyyttä. Myös neuvojan vaihtuminen Värtsilässä on tuonut työhön omat haasteensa. Jokaisella neuvojalla on omat tapansa toimia ja ryhmällä omansa. Yhteen hitsautunut pieni sivukylän kutojaporukka on haasteellinen aina uuden neuvojan ottaa haltuun ja saavuttaa ryhmän hyväksyntä. Myös kutojien vaihteleva taitotaso, aivan aloittelijasta kymmeniä vuosia kutoneeseen puoliammattilaiseen asettaa omat haasteensa neuvojan työlle, varsinkin etäkudontapisteessä. Syksyllä kudonnan neuvontaa jatkettiin siten, että kutojat ottavat yhteyttä neuvojaan, kun tarvitsevat apua, uusia loimia tai materiaaleja. Tällainen tilausperiaatteella toimiminen on osoittautunut hyväksi tavaksi toimia ns. kylmäneuvontaasemalla. Kudonnan neuvontaa tullaan jatkamaan hankkeen päättymisen jälkeenkin, niin kauan kun tilat saadaan kunnalta maksutta käyttöön. Pielisen Karjalan alueella kevät painottui tiedottamiseen ja markkinointiin, kädentaitokurssin ollessa alueella vielä melko uusi palvelu. Ellinkulman käsityökahvilaa järjestettiin kevään ja syksyn aikana kerran kuussa. Kahvilassa esiteltiin erilaisia materiaaleja, käsityötekniikoita ja käsityökursseja. Pielisen Karjalan alueella järjestettiin 11 erilaista tilauskurssia. Syksyllä aloitettiin Vuoniskylien koululla lasten kädentaitokerho. Mukava yllätys oli, että enemmistö Vuoniskylien lasten kädentaitokerholaisista oli poikia. Poikkeuksena aikaisempiin vuosiin, myös kesällä toteutui useampia kursseja sekä yksi lasten kesä käsillä käsityöleiri. Kurssiaiheet vaihtelivat japanilaisen sandaalin punonnasta betonivalukurssiin. Lasten leirille osallistui harmittavan vähän lapsia (3 lasta), syyksi selvisi jälkikäteen vanhempien lomien sopimattomuus leirin ajankohtaan nähden. Leirin myös toivottiin olevan pidempi, kuin vain kaksi päivää. Jatkossa käsityöleiriä aiotaankin tarjota nelipäiväisenä, kuten yhdistyksen taitokeskuksissa pidettävät leirit ovat. Kudonnan osalta kesä oli yhtä hiljainen kuin aiemmatkin kesät ovat olleet, sekä Liperissä että Värtsilässä on kesän aikana kutonut vain yksi kutoja parina päivänä. Päätös kudonnan ohjauksen tauolle jäämiseksi kesäajaksi oli edelleen perusteltua Syksyn aikana suunniteltiin Taitobussien toimintaa tulevalle vuodelle, jolloin hanke on päättynyt. Asiakkaat ovat kyselleet toiminnan jatkumista ja hintojen pysyvyyttä. Mukavaa on ollut kertoa, että toiminta jatkuu edelleen ja hinnatkin ovat samat, kuin aiemmin. Tilauksia tulevalle keväälle on tullut jo mukavasti.\n42 Emali-, kankaanpainanta- ja laukku kirjan kansista kurssien tunnelmia, lisäksi kuva Kontiolahden kirkonkylän koulun Kalevalan päivänä tehdyistä muovinkierrätystyöpajan koreista. 42\n43 43 Toiminnalliset tulokset ajalla Kiinteät neuvontapisteet Kurssit ja taitotuokiot 2 (Liperi, Värtsilä) n. 10 kutojaa 1 lasten kädentaitokerhoa, 17 lasta (Kesälahti, Tuupovaara, Vuoniskylä), 1 lasten Kesä käsillä käsityöleiri 91 kurssia, yhteensä 488 kurssilaista Tiedotus- ja markkinointi-toimenpiteiden lukumäärä Erilaisia tapahtumia ja tapahtumaosallistumisia yhteensä 57, yhteensä n osallistujaa Lehtiartikkelit 12 kpl Sähköiset artikkelit 1 kpl (maakaista.fi) Yle TV 1, Puoli seitsemän ohjelma Kuntien lukumäärä 12 kuntaa 13 Osallistuneiden lukumäärä n eri henkilöä ollut mukana eri tapahtumissa ja kursseilla Hanke-esitteiden lukumäärä 4 erilaista esitettä, emäntälahja- ja ystävänlahja-flyer, käsityöleiriflyer Tuupovaaran leirin markkinointia varten, kylätalo-kampanja esite Sähköinen markkinointi 3 kpl, hankkeen www-sivut, sähköinen google-kalenteri, facebookseinä (181 tykkääjää ) Taitobussi-hanke on käynyt vuoden 2013 aikana kaikissa 13:ssa Pohjois-Karjalan kunnassa. 13 Ilomantsi, Joensuu, Juuka, Kitee, Kontiolahti, Lieksa, Liperi, Nurmes, Outokumpu, Polvijärvi, Rääkkylä, Tohmajärvi.\n45 45 Taitobussien käyttöaste ajalla Taitobussien käyttöaste oli hyvä koko vuoden, Joensuun seudulla Taitobussi oli liikkeellä keskimäärin 2,8 kertaa viikossa, Keski-Karjalan alueen käsityöneuvoja kävi 1,3 kertaa viikossa pitämässä kurssia tms., Pielisen Karjalan alueella Taitobussin käyttöaste oli 1,8 kertaa viikossa. Kuukausittain Taitobussit ovat olleet liikkeellä keskimäärin 21 kertaa Joensun seutu Keski-Karjala


Suomen UNICEFin lausunto Lapsiasiavaltuutetun vuosikirjan 2016: Eriarvoistuva koulu? valmistelua varten - PDF\nSuomen UNICEFin lausunto Lapsiasiavaltuutetun vuosikirjan 2016: Eriarvoistuva koulu? valmistelua varten\nDownload "Suomen UNICEFin lausunto Lapsiasiavaltuutetun vuosikirjan 2016: Eriarvoistuva koulu? valmistelua varten"\n1 Suomen UNICEF ry Finlands UNICEF rf Finnish Committee for UNICEF Lautatarhankatu 6, Helsinki, Finland Brädgårdsgatan 6, Helsingfors, Finland Phone: Fax: Suomen UNICEFin lausunto / Lausuntopyyntö LAPS/35/2015 Suomen UNICEFin lausunto Lapsiasiavaltuutetun vuosikirjan 2016: Eriarvoistuva koulu? valmistelua varten Suomen UNICEF kiittää Lapsiasiavaltuutetun toimistoa mahdollisuudesta lausua Lapsiasiavaltuutetun vuosikirjasta Alle on koottu lyhyesti Suomen UNICEFin arvio koulutuksen tasa-arvon ja yhdenvertaisuuden tilasta. Arvio tilasta ja kehittämistarpeista pohjautuvat Suomen UNICEFin oman toiminnan kautta kertyneeseen kokemukseen sekä alan tutkimustietoon ja YK:n lapsen oikeuksien komitean Suomelle antamiin suosituksiin. Suomen UNICEFin oman toiminnan kautta kertynyt kokemustieto ja suositukset Yhdenvertaisuus valtakunnallisesti Opettajilta saatujen näkemysten valossa koko yhteiskunta tukee koulua: mm. kirjastolaitos, terveydenhuolto ja kouluruokailu luovat yhdenvertaisuutta. Toisaalta talousongelmien nähdään vaarantavan yhdenvertaisuutta, jos palveluita karsitaan. Yhdenvertaisuuslain osalta on opettajilla epätietoisuutta: millä tavalla lain noudattamista valvotaan ja miten valvotaan, että oppilaita on kuultu yhdenvertaisuussuunnitelmia valmisteltaessa. Laadukkaan opetuksen kohdalla yhdenvertaisuuden koetaan toteutuvan Suomessa, vaikkakin opettajien käsityksissä esiintyy eroja. Yhdenvertaisuus ja lapsen yksilöllinen huomioiminen eroavat paikkakunnittain, kouluittain, luokittain. Yhdenvertaisuuden ja ihmisoikeuksien toteutumisen seurantaa varten tulisi käynnistää tähän tarkoitukseen sopivien arviointityökalujen kehittäminen, joiden avulla sekä yksittäiset opettajat, koulut että kuntien koulutuksesta vastaavat tahot voisivat arvioida säännöllisesti yhdenvertaisuuden toteutumista oppilaitoksissa. Yhdenvertaisuus koulujen välillä Opettajien kokemusten mukaan koulujen väliset erot ovat suuria. Esimerkiksi liikuntarajoitteiset oppilaat eivät välttämättä pääse lähikouluun, missä kaverit ovat, vaan joutuvat kulkemaan pitkiä koulumatkoja esteettömiin kouluihin. Lisäksi kyläkouluista ei välttämättä ole pääsyä kulttuurin tai muiden palveluiden äärelle. Toisaalta kouluverkon monipuolisuus nähdään myös etuna, kun oppilailla ja vanhemmilla on mahdollisuus valita. Teknologisoitunut yhteiskunta ja koulu ovat sekä haaste että mahdollisuus koulujen välisessä yhdenvertaisuudessa. Kouluissa on edelleen eroja tietokoneiden, verkkoyhteyksien ja tablettien saatavuudessa ja opetuskäytössä, mikä tuottaa eroja sähköisten palvelujen, tiedonhaun ja verkkomateriaalien\n2 käytössä. Myös opettajien teknologisessa osaamisessa ja tietoteknisen täydennyskoulutuksen saatavuudessa on kunnissa puutteita. Toisaalta verkko-oppimisen ja materiaalien monipuolinen hyödyntäminen tuo tiedon, oppimateriaalit ja palvelut koulujen ja opettajien käyttöön riippumatta niiden sijainnista tai koosta. Verkkoyhteydet mahdollistavat myös koulujen keskinäisen yhteydenpidon ja resurssien jakamisen. Yhdenvertaisuus koulutasolla Nykyinen uskonnonopetuksen malli on herättänyt opettajissa kysymyksiä yhdenvertaisuuteen liittyen. Oppilaat asetetaan erilaiseen asemaan, jos osa jää omaan luokkaan ja osa siirtyy muualle oppitunnille. Lisäksi esimerkiksi kirkkoon meno aiheuttaa haasteita, kun muihin uskontoihin kuuluville ja uskonnottomille oppilaille järjestetään tekemistä sillä aikaa. Maahanmuuttajataustaisten perheiden lapset ja vanhemmat eivät välttämättä saa tasavertaisesti tietoa eri koulutuspoluista ja mahdollisuuksista peruskoulun aikana. Tiedon saannin ja opintojen ohjauksen tulisi olla myös huonosti suomea puhuvien vanhempien ymmärrettävissä, jotta he kykenevät opastamaan lapsiaan jatkokoulutusmahdollisuuksista ja siihen tarvittavista taidoista ja tiedoista. Puutteellinen tieto voi saattaa oppilaat eriarvoiseen asemaan koulutuspaikoista kilpailtaessa. Päättäjien, kuntien ja koulujen olisi kehitettävä ja otettava käyttöön erilaisia tapoja hyödyntää paremmin sekä ympäröivän yhteisön että koko koulun resursseja ja jäseniä. Parempi yhteistyö eri järjestöjen, yhteisöjen ja myös vanhempien kanssa voi avata aivan uusia mahdollisuuksia. Myös koulujen vanhemmat oppilaat sekä eri oppilaitosten opiskelijat ovat käyttämätön resurssi nuoremmille oppilaille (vaikkapa harjoittelun suorittamisen kautta), jota pitäisi hyödyntää. Myös uusien ja monimuotoisten oppimisympäristöjen (sekä virtuaaliset että fyysiset) käyttöä pitäisi hyödyntää. Kohteleeko opettaja kaikkia yhdenvertaisesti Lasten kokemassa kiusaamisessa tulee useimmin esiin toisten lasten taholta tapahtuva kiusaaminen. Usein vaiettu asia on kuitenkin, että myös opettajat ja koulun aikuiset voivat kiusata ja syrjiä lasta. Kouluissa tulee siksi olla saatavilla ja lapsilla tiedossa matalan kynnyksen kanava, jonka kautta on mahdollista luottamuksellisesti tuoda esiin myös opettajan tai koulun aikuisen taholta tapahtuvaa kiusaamista ja syrjintää. Luokkien ja koulujen koon kasvaessa opettajat tarvitsevat entistä enemmän tukea ja apua työssään sekä oppilaat apua ja tukea oppimiseen, jotta yhdenvertaisuus heidän oppimisessa ja kasvussa voidaan turvata. Opettajan on tärkeää voida tuntea oman ryhmänsä oppilaat. Oppilaiden tunteminen mahdollistaa jokaisen erilaisuuden ja tarpeiden huomioimisen ja oppilaiden yksilöllisen kohtaamisen. Opettajan on tärkeää pystyä mukauttamaan esimerkiksi toteuttamaansa pedagogiikkaa, arviointitapaa ja oppimisen tukea oppilaiden yksilöllisten tarpeiden mukaisesti. Toiminnalliset ja draamalliset työtavat turvaavat tutkimusten mukaan perinteisiä työtapoja paremmin kaikkien oppilaiden osallisuuden ja oppimisen. Draamalliset menetelmät lisäävät positiivista ilmapiiriä ja yhteisöllisyyttä luokassa ja koulussa sekä myös opettajien työtyytyväisyyttä. Toiminnallisten menetelmien etuna: kaikki saavat ja voivat osallistua, erityisosaamista ei tarvita, erilaiset taustat eivät haittaa,\n3 eivät vaadi välttämättä hyvää kielitaitoa (maahanmuuttajataustaiset!), luo tasa-arvoisemmat puitteet eritasoisille oppijoille, antaa lapsille tilaa omiin kokemuksiin. Tutkimustulokset osoittavat myös, että jotkut oppilaat kokevat toiminnalliset ja draamalliset työtavat heille vähemmän sopiviksi ja kokevat oppivansa paremmin muilla työtavoilla, jonka vuoksi opetusta tulee järjestää monimenetelmäisesti, jotta jokaisella on mahdollisuus opiskella myös hänelle sopivimmalla tavalla. Yhdenvertaisuudesta ja ihmisoikeuksista opettaminen, turvapaikanhakijat Ihmisoikeuskysymykset ovat tulleet opettajille ennennäkemättömän lähelle eikä kukaan voi välttyä pohtimasta ja ottamasta kantaa niihin. Koulutyöskentelyn - johon kuuluu olennaisena osana vanhempien ja oppilaiden kuuleminen - tehtävänä on ohjata lasten ja nuorten ajattelun kehitystä kaikkea elämää ja ympäristöä kunnioittavaan suuntaan niissäkin tilanteissa, joissa kodin ilmapiiri ei sitä kaikilta osin tue. Tällä hetkellä maahanmuuttajien lisääntyneen kasvun myötä myös rasistiset ajatukset ja mielipiteet saavat taloudellisesti vaikeina aikoina jalansijaa yhteiskunnassamme. Koulun merkitys empatiakyvyn kasvattamisessa, erilaisuutta hyväksyvän ilmapiirin luomisessa ja erilaisuuteen tutustumisessa on vahvistunut. Keskustelu ihmisoikeuksista vaatii asiaan perehtymistä, herkkyyttä keskustella aiheesta ja riittävästi aikaa. Pintapuolinen aiheen käsittely voi jopa vahingoittaa ja vaikeuttaa moninaisuuden kunnioittamisen ja empatian luomisen ilmapiiriä. Oppilaiden keskinäinen yhdenvertaisuus (kiusaaminen, syrjintä) Oppilaiden välillä tapahtuva kiusaaminen ja syrjintä eivät usein näy aikuisille ja koulun opettajille. Esimerkiksi nuorten kulttuuri eroaa aikuisten kulttuurista eivätkä nämä usein kohtaa. Lapset ja nuoret myös piilottelevat kiusaamista aikuisilta ja toisaalta aikuiset saattavat joskus taas ylireagoida nuorten keskinäiseen kinasteluun. Oppilaat myös kokevat, etteivät aikuiset puutu kiusaamiseen, jolloin sen julkituomiselle ei koeta välttämättä tarvetta. Opettajat eivät aina ole tietoisia kiusaamisesta eikä heillä ole keinoja puuttua siihen. Opettajien kokemusten mukaan on esimerkiksi hyvin vaikeaa puuttua nettikiusaamiseen, varsinkin jos siitä ei kukaan kerro. Toisaalta opettajat eivät aina ole halukkaita myöntämään, jos omassa koulussa esiintyy rasismia tai kiusaamista, eivätkä välttämättä ole halukkaita kuulemaan lasten kokemuksia näistä ilmiöistä. Sekä opettajien että oppilaiden ihmisoikeuksiin liittyvien tietojen, asenteiden ja taitojen lisääminen on välttämätöntä, jotta kiusaamista ja syrjintää voidaan tehokkaasti ja yhteisöllisesti tunnistaa, ehkäistä ja käsitellä luokissa ja kouluissa. Tämä on myös edellytys yhdenvertaisen ja kaikkia kunnioittavan koulun rakentamiseksi. YK:n lapsen oikeuksien komitean suositukset YK:n lapsen oikeuksien komitea on antanut Suomelle suosituksen kokonaisvaltaisen oikeudellisen ja poliittisen kehyksen luomisesta, jolla taataan vammaisille lapsille yhdenvertaiset oikeudet muun muassa pääsyyn hyvänlaatuisiin terveydenhoitopalveluihin, julkisiin tiloihin ja liikennevälineisiin sekä tavanomaiseen koulutukseen. Lisäksi etnisten vähemmistöjen lapsiin ja maahanmuuttajalapsiin kohdistuvaan syrjintään tulee puuttua. Komitea suosittee myös, että yleistä tietoisuutta lisätään ja opettajien ja muiden lasten puolesta ja parissa työskentelevien järjestelmällistä koulutusta tehostetaan lapsen oikeuksista. Komitea on niin ikään huolestunut, ettei kouluissa ole vakituista terveydenhuoltohenkilöstöä, mukaan lukien lapsille psykologista neuvontaa antavaa henkilöstöä.\n4 Alan tutkimustietoon pohjautuvat näkemykset ja kehittämistarpeet Viralliset tilastot ja tutkimustiedot poikkeavat toisistaan. Viranomaisten tietoon tulee koulua koskevia syrjintätapauksia vain hyvin harvoin. Lisäksi Suomessa ei kerätä viranomaistietoa siten, että sillä voitaisiin osoittaa syrjintää. Pelkkään viranomaistietoon pohjaten syrjintä näyttäytyy koulussa marginaalisena ilmiönä. Lasten ja nuorten tosiasialliset kokemukset sen sijaan ovat hyvin toisen suuntaisia. Tutkimusten (mm. Kouluterveyskysely 2015, Huotari, Törmä, Tuokkola 2011: Syrjintä koulutuksessa ja vapaaajalla ) mukaan syrjintää tapahtuu jatkuvasti koulun arjessa oppilaiden välisissä suhteissa sekä lisäksi koulutuksen järjestämiseen ja koulunhenkilökunnan toimintaan liittyen. Viranomaisten koulutuksen tasa-arvoa ja yhdenvertaisuutta koskevaa tiedonkeruuta tulee kehittää ja mahdollistaa tietojen koonti ja saatavuus siten, että sillä voidaan osoittaa syrjintää. Oppikirjoilla on merkittävä rooli sekä opettajien että oppilaiden ajattelun suuntaamisessa ja mielikuvien synnyttämisessä ympäröivästä maailmasta. Oppikirjat ohjaavat opetuksen järjestämistä käytännössä huomattavasti opetussuunnitelmaa enemmän (Pudas, 2015). Oppikirjojen lähestymistavan tulee olla sukupuolisensitiivistä, huomioida erityisryhmät ja yleisesti tukea tasa-arvon ja yhdenvertaisuuden ja ihmisoikeuksien toteutumista koulussa. Oppikirjoissa ja oppimateriaaleissa ihmisten moninaisuus tulisi tuoda esiin positiivisena asiana. Taloudellista eriarvoisuutta lasten arjessa käsittelevä tutkimus (Hakovirta, Rantalaiho 2012) osoittaa, että taloudellinen eriarvoisuus heikentää yhdenvertaisuuden toteutumista monin tavoin myös koulussa. Köyhyys itsessään saattaa altistaa kiusaamiselle ja syrjinnälle. Lapset ja nuoret kokevat merkittävimpänä ongelmana sen, ettei heitä välttämättä hyväksytä köyhyyden vuoksi vertaisten joukkoon. Tällä on vakavia seurauksia lapsen tai nuoren identiteetille ja osallisuuden toteutumiselle. Lapsiperheiden köyhyys asettaa lapset ja nuoret myös eriarvoiseen asemaan kuluttamisen, palvelujen ja harrastusten osalta. Vaikka nämä tapahtuisivatkin koulun ulkopuolella, on niillä vaikutuksia myös lasten ja nuorten vertaissuhteisiin ja kokemukseen hyväksytyksi tulemisesta ja joukkoon kuulumisesta koulussa, jos heillä ei ole mahdollisuutta jakaa yhteisiä kokemuksia esim. harrastuksiin liittyen. Lapsiperheiden taloudellista eriarvoisuutta tulee vähentää. Lisäksi kouluissa tarvitaan myös systemaattista arvo- ja ihmisoikeuskasvatusta ja yhdenvertaisuuteen oppimista, jotta esim. vanhempien erilainen taloudellinen asema ei aiheuta syrjintää koulussa. Opettajien osaamisella ja koulun toimintakulttuurilla on merkittävä rooli yhdenvertaisuuden ja ihmisoikeuksien toteutumisessa. Tutkimusten valossa opetuksen ja arvioinnin yhdenvertaisuutta ja koulun toimintakulttuuria on tarve kehittää siten, että ne huomioivat lapset yksilöinä, tunnistavat lasten erilaiset tarpeet, mahdollistavat syrjinnän tunnistamisen ja kannustavat koko yhteisöä puuttumaan siihen. Opettajien perus- ja täydennyskoulutuksessa on huolehdittava siitä, että opettajat saavat riittävät kompetenssit ennaltaehkäistä ja tunnistaa tasa-arvon, yhdenvertaisuuden ja ihmisoikeuksien toteutumiseen liittyviä ongelmia, puuttua niihin ja omalla toiminnallaan edistää niiden toteutumista koulussa. Sisä- ja oikeusministeriön syrjintää koulutuksessa käsittelevien tutkimusten (2011 ja 2015) suositusten toimeenpanosta on kauttaaltaan huolehdittava ja tuettava kuntia ja kouluja tasa-arvo- ja yhdenvertaisuussuunnitelmien laadinnassa, toteuttamisessa ja arvioinnissa. Koulutusresurssit on jaettava siten, että tosiasiallinen yhdenvertaisuus voi toteutua valtakunnallisesti esimerkiksi opettajien täydennyskoulutukseen pääsyssä, sijaisten palkkaamisessa, koulutuksen esteettömyydessä ja oppilaiden osallisuudessa.\n5 Lopuksi Yhteenvetona voidaan todeta, että Kuntien ja oppilaitosten valmiudet vastata yhdenvertaisuus- ja tasaarvolakien vaatimuksiin vaihtelevat. Resursseja tulee kohdentaa eniten tukea tarvitseville alueille, kunnille ja kouluille. Kouluissa tulee lisäksi huolehtia uuden opetussuunnitelman (POPS2014) mukaisesti yhdenvertaisuuden ja ihmisoikeuksien toteutumisesta koulun toimintakulttuurissa. Koulua tulee tarkastella kokonaisuutena, joka sisältää kasvatuksen ja oppimisen lisäksi myös muita lapsille ja nuorille tärkeitä ulottuvuuksia, esimerkiksi, kuinka oppilailla on yhdenvertainen pääsy koulun puitteissa tarjottaviin palveluihin, kuinka koulu tarjoaa lapsille ja nuorille yhdenvertaiset mahdollisuudet kasvuun ja kehittymiseen, itseään, koulua ja yhteiskuntaa laajemmin koskevaan vaikuttamiseen sekä osallisuuteen. Resurssien kohdentamisen ja rakenteellisten seikkojen huomioimisen lisäksi on tärkeä edistää koko kouluhenkilökunnan ja oppilaiden ihmisoikeuksia kunnioittavaa asenneilmapiiriä. Suomen UNICEF pitää tärkeänä, että jokainen lapsi saa laadukasta ihmisoikeuskasvatusta, joka toteutuu systemaattisesti, pitkäjänteisesti ja läpileikkaavasti eri oppiaineiden lisäksi koulun toimintakulttuurissa, koko koulun yhteisenä tehtävänä. Helsingissä Suomen UNICEF ry Hannu Niemelä Kotimaan vaikuttamistyön asiantuntija Inka Hetemäki Vaikuttamis- ja ohjelmatyön johtaja


(Olldirty CD-002) -14\n(1) Joen rantaan (2) Väärä todistus (3) Ei aikaa venaa (4) Korpin pää (5) Nakupelle nainen (6) Mihin meet (7) Suuri suu, nopeet jalat (8) Tarviin sut (9) Auta uskoo tähän (10) Kuolema (11) Kivittäjä (12) Unelmaa\nAinakin Radio Helsingissä soinut Eetu Kollimainen on yhden miehen blues/garage -kokoonpano, jossa mies säestää laulujansa kitaralla rumpukoneen jytkyttäessä rytmiä. Konseptissa on jotain hyvin samanhenkistä kuin Tuomari Nurmion trubaduurikeikoissa. Rupisesti murolla soiva kitara kuitenkin paljastaa lähemmäksi esikuvaksi villisti arvaten Jack Whiten ja vanhat White Stripes -levyt.\nKollimainen on tehnyt tallenteet ilman päällekkäisäänityksiä ja muita jekkuja, ja juuri kömpelössä kotikutoisuudessa piileekin tämän levyn taika. Toivottavasti tuo taika ei katoa miehen saadessa suurisummaista levytyssopimusta joltain isolta levy-yhtiöltä.\nKollimaisen sanoitukset ovat vekkulin koukuttavia ja korviin pistävän suurella sydämellä tehtyjä, niin ettei kuuntelun aikana havahdu kuin muutamaan kertaan toteamaan, että tässähän ei tosiaankaan ole kuin mies ja kitara – ja se rumpukone. Mutta niinhän levyn takakannessa varoitetaankin: ”this is what you get.” Suuressa suussa ja nopeissa jaloissa Kollimainen liittää huuliharpun pelkistettyyn soitinarsenaaliinsa supistaakseen sitä taas Unelmaa-kappaleessa lähes olemattomiin, pelkäksi ukuleleksi laulun ohella. En todellakaan sano enkä väitä, että juuri näinhän niitä levyjä pitäisi tehdä, sen sijaan aion kehottaa vaihteluun – se kuulemma virkistää.


tarjoaa ilmailuelämyksiä matkalentämisestä kilpaurheiluun. Moni ammattilentäjä on aloittanut uransa harrastamalla moottorilentoa.\nSuomen Ilmailuliitto / Lajit / Moottorilento\nMoottorilennon monet muodot\nHarrasteilmailu moottorikoneilla on useimmiten 2-4 paikkaisilla lentokoneilla tapahtuvia paikallis- ja matkalentoja ympäri Suomea tai naapurimaihin. Suomessa on lentoasemien lisäksi kymmeniä harraseilmailukäytössä olevia pienlentokenttiä, joista löytyy lisätietoja osoittesta www.lentopaikat.fi . Kokeneemmat harrastajat voivat lähteä vaikkapa Euroopan lentokenttiä kiertämään perheen kanssa.\nMoottorilennon urheilumuotoja ovat urheilutaitolento, tarkkuuslento (suunnistus- ja laskeutumiskilpailu) sekä rallilento, joka on tarkkuuslennon kevytversio kaksihenkiselle miehistölle. Nämä lajit ovat kaikki kansainvälisiä.\nMoottorilentokoneilla lennetään myös erilaista palvelulentotoimintaa, etsintä- ja metsäpalonvalvontalentoja sekä avustetaan muita ilmailun lajeja purjelentokoneiden hinausten ja laskuvarjohyppylentojen muodossa.\nLaji on tarkkaan säännelty ja erittäin turvallisuushakuinen. Lähes kaikki lajin säädökset tulevat EU:n alaiselta yhteiseurooppalaiselta ilmailuviranomaiselta (EASA). Suomessa ilmailuviranomainen Trafi valvoo moottorilentotoimintaa. Trafin yleisilmailun esittelysivulta yleisilmailijalle pääsee perehtymään lajia koskeviin säädöksiin, turvallisuusohjeisiin jne.\nHans Gutmann -lentoralli järjestetään kuuluisan Johann (Hansi) Gutmannin muistoksi. Gutmann oli edelläkävijä, joka lensi pienkoneella maasta toiseen ja järjesti monia kansainvälisiä tapahtumia. Lue lisää: Hans Gutmann Memorial Rally\nVideo: Näin luonnistuu taitolento\nMoottorilento-aiheista keskustelua käydään mm. www.flightforum.fi ja www.facebook.com/groups/ilmailuryhma kanavissa.\nExperimental kesäpäivät Fly IN ja vuoden experimental-rakentajakilpailu


Keltainen, pehmeä mikrokuitukangas. Liina on hyvin imukykyinen ja sen voi pestä. Liinat on pakattu 2 kpl / pussi.\nHarmaa mikrokuitupyyhe kiillotukseen ja pinnan viimeistelyyn. Kooltaan 400 x 400 mm mikrokuitupyyhe on erittäin imukykyinen ja hellävarainen käsiteltävälle pinnalle.Voidaan pestä.\nPolarshine pesuri on ammattimainen tapa puhdistaa sekä lampaanvillaiset että vaahtokuidusta valmistetut kiillotuslaikat. Se on suunniteltu käytettäväksi yhdessä kiillotuskoneen kanssa. Tämä pesuri on monipuolinen ja kestävä tuote. Puhdas laikka takaa hyvän kiillotustuloksen ja pidentää laikkojen käyttöikää.\nPuhdistustyökalu lampaanvillaisille laikoille\nKäsin käytettävä puhdistustyökalu sekä lampaanvillaisten että vaahtomuovista valmistettujen kiillotuslaikkojen puhdistamiseen. Puhdista laikka renkaiden avulla rullaamalla työkalua pyörivän laikan päällä. Sivussa olevien hiomalevyjen avulla voit tasoittaa ja muotoilla vaahtomuovilaikkoja uudelleen.


GOSH, I’m beautiful! | News Calcus.com\nIhanaa, kun saa taas nauttia iloisesta menosta ja -ilmeestä! Tanskalainen kosmetiikkabrändi GOSH Copenhagen korostaa tätä fiilistä luontoa kunnioittaen: se on helppoa, värikästä ja vastuullista – piristävää kuin aurinko itsessään.\nNyt, jos koskaan, kannattaa satsata itsensä hemmotteluun. Joten buustatkaamme peilistä kurkkaavaa, auringonvalosta iloitsevaa ilmettämme! GOSH-meikkituotteilla korostat hyviä puoliasi helposti, ja peilistä katsoo takaisin virkeämpi ilme ja hehkuva upea olemus – sinun kauniit kasvosi.\nKorosta kulmiasi luonnollisesti tuuheutta antavalla laminointigeelillä. Levitä kasvoillesi valoa aurinkopuuterihelmillä. Rajaa silmäsi kesän väreillä ja korosta ripsiäsi kosteudenkestävällä maskaralla. Vielä huuliin sipaisu UV-suojan sisältävää kiiltoa. Kyllä! Sinä se siellä olet, rakas peilikuvajaiseni! Auringon hehku kasvoillasi energisoi koko olemuksesi – ja hyvä olo heijastuu myös ympärillesi.\nPohjoismainen GOSH-kosmetiikka on tuotekehitelty ja valmistettu Tanskassa. Suurin osa tuotteista on hajusteettomia ja vegaanisia sekä osa tuotteista on saanut allergiasertifikaatin. GOSH on myös sitä, mitä moni on kaivannut: helppokäyttöistä. Siksi GOSH-meikkejä tulee käytettyä päivittäin, mikä saa päivä päivältä luottamaan itseensä yhä vahvemmin kaikissa tilanteissa. Mikä parasta, ryhdyt kuin huomaamattasi iloitsemaan jokaisesta päivästä himpun verran enemmän!\nOnneksi nyt saa jälleen myös juhlia. Tämä juhlameikki kestää ilonkyyneleet ja auringonkuumotuksen: kulmat korostetaan Brow Lift Lamination Gelillä, värikkäät juhlamekkoon sopivat silmänrajaukset tehdään Matte Eye Linerilla, ripsiin sipaistaan kosteudenkestävää Just Click It! Water Resistant Mascaraa, otsalle ja poskiin luonnollista hehkua Precisious Powder Pearls-aurinkopuuterihelmillä ja huulille loihditaan kiiltoa Soft’n Tinted Lip Balmilla.\nGOSH Just Click It! Water Resistant Mascara Allergiasertifioitu, vettähylkivä ripsiväri, joka antaa ripsille runsaasti lisää pituutta ja tuuheutta. Ripsivärin kuituharja tavoittaa jokaisen ripsen ja levittää ripsivärimassan tasaisesti ripsiin tuoden näyttävyyttä joka ripselle. Samalla harjaosa erottelee ripset toisistaan. Pitkäkestoinen koostumus ei tahraa eikä varise. Klikkaa korkki auki: ripsiväri avautuu näppärästi vain korkkia painamalla. Tuote on allergiasertifioitu, hajusteeton ja vegaaninen. (kuvassa vasemmalla)\nGOSH Brow Lift Lamination Gel -kulmageeli Nopea ja helppo vaihtoehto kulmien laminoinnille. Kulmien laminointigeeli ryhdistää ja kohottaa katsetta ja auttaa luomaan kulmille haluamasi muodon ja ryhdin. Geeli antaa kulmille tuuheutta ja täyteläisyyttä. Harjaosan avulla harjaat kulmakarvat haluamaasi muotoon. Pitkäkestoinen lopputulos pysyy hyvin kulmissa. Tuote on allergiasertifioitu, hajusteeton ja vegaaninen. (kuvassa oikealla)\nGOSH Soft’n Tinted Lip Balm -huulikiilto Huulia hoitava huulikiilto, joka antaa huulille kauniin kiillon ja läpikuultavan sävyn. Miellyttävän tuntuinen, huulia kosteuttava ja täyteläistävä koostumus levittyy helposti huulille, eikä jätä tahmaista tunnetta. Sisältää suojakertoimen SPF 15. Tuote on allergiasertifioitu, hajusteeton ja vegaaninen. (kuvassa keskellä)\nGOSH on perheomisteinen brändi, ja tuotteet valmistetaan 100 % hiilineutraalisti Tanskassa lähellä Kööpenhaminaa. Tuotteita myydään yli 80 maassa. Suomessa GOSH-tuotteita myydään Sokos-tavarataloissa, Emotion-myymälöissä ja valituissa K-Citymarketeissa sekä valtuutetuilla yksityisillä jälleenmyyjillä.


Chrysler 300C 3,0 V6 CRD TOURING Business Vaihto Farmari 2010 - Vaihtoauto - Nettiauto\n3,0 V6 CRD TOURING Business Vaihto\nChrysler 300C 3,0 V6 CRD TOURING Business Vaihto\nÄänentoistojärjestelmä: Boston primium audio\n- 2010 uusi malli\n- Täydellisellä huoltokirjalla oleva suomiauto.\n- Optimoitu 270 hv / 600 nw\n- Viimeisimmät huollot: heinäkuu 2017 öljynvaihto + suodatin.\n- Koiranluut lokakuu 2017\n- vaihteistoöljyt huuhtelu + suodatin\n- Vetokoukku, kiinteä\n- Sähköpenkit 2 muistipaikalla, tallentaa kuljettajan ratinsäädöt, penkit radiot ja peilit yms...\n- Automaattinen vyöhykeilmastointi\n- Boston Primium audio\n- 2 renkaat Aluvantein\n- Automaatti ovien lukitus / samat toiminnot kuin Mercedes e mallissa\n- Tuli pieni vekki kuskin puolen lokarin kaareen, ei ole iso.\n- Talvirenkaiden lakkapinta hilseilee.\nVakaa iso auto primium varusteilla, loistava ajaa tehojen, hiljaisuuden ja ajettavuuden puolesta, silti kulutus vain 6-9 litraa.\n-Itävallassa valmistettu erittäin luotettava, Mersun v6 koneella, alustalla ja laatikolla, käytännössä myös Mersun toiminnoilla (onhan tämä Daimler chysler Mersun tekele). Tämän auton tyyppiviat ovat etupään nivelet, jotka myös muilla merkeillä kulutustavaraa.\nSyy miksi vaihdan:\n- vaihdamme pienempään, vaimon käyttöön, taikka pakettiautoon itseni käyttöön. Vaihdamme toisen auton sitten uudempaan.\nSaa tarjota noin saman ikäluokan autoa, pakua tai hyvää henkilöautoa.\nVaihtohinta eri... Piilota »\n***** Moro!!! Tästä emännälle hyvä mersu vaihdossa!!!Terv:Esa.S Vaihto: Mercedes-Benz C (Myyty) - Nettiauto\nChrysler 300C 3.0, '09, 190 tkm\nNettiauto ID 9176647


Ufot ulos kaapista: Palataan ajassa 5 kk taaksepäin...\nAion välttää lasteni kuvien julkaisua, mutta tässä kuva pikku neidostamme lähtövalmiina kotiin sairaalasta.\nNeiti on puettu suurta hetkeä varten HM:n kietaisubodyyn ja Tintun ihaniin kettu puolipotkareihin. Valtavan tuuhea tukka on piilotettu itsetehdyn kypärämyssyn alle, lankana oli Sublimen unelmanpehmeä ohut merinolanka, ohje klassikko joka löytyy mm. Garnstudion sivuilta, koko nb. Tumput tekaisin sairaalassa, koska neiti raapi kasvonsa salamannopeasti naarmuille jos pikku kätöset jäivät edes hetkeksi paljaiksi. Tumput on virkattu Dropsin BabyAlpacaSilk-langasta jotka minulla oli mukana sairaalaan tullessa sillä - niin hassulta kuin se kuulostaakin - niin matkassa oli jakuntekele jonka yritin saada valmiiksi ennen pienen syntymää mutta hän päättikin tulla jo hyvissä ajoin ennen laskettua aikaa. Ei ihan onnistunut, mutta reilu kuukausi kotiutumisen jälkeen oli sekin valmis:\nYmpyräjakku on melkein kokonaan mallin mukaan tehty, mutta päädyin muokkaamaan sitä pidemmäksi ja etukappaleet ovat myös leveämmät niin että ne saa rintaneulalla kiinni. Virkatun ympyräjakun malli löytyy siis dropsin sivuilta ja se oli ihanan nopea tehdä. Olen erittäin tyytyväinen lopputulokseen, ja alpakkasilkkilanka on todella ihanan tuntuista. Värikombokin on aivan herkku!\nTalvivauva tarvitsi villapökät. En enään löytänyt mistään kivaa ohjetta, jossa pöksyt neulotaan tasossa ja yhtenä kappaleena ainaoikeaa. Etsiskelemällä selvisi että että ohjeen suunnittelija oli pistänyt bloginsa salasanan taakse. Onneksi sain kuitenkin hahmoteltua mallin ja tekaisin Puro-langasta villahousut.\nMyöhemmin sain tehtyä toisetkin villahousut samalla mallilla, mutta joissa on kääntösukka. Näistä ei vielä ole kuvaa ja neiti on jo kasvanut niistä uloskin, mutta valokuvaan pökät viimeistään siinä vaiheessa kun niille löytyy uusi käyttäjä.\nLähettänyt E.V. klo 14:58\nTunnisteet: BabyAlpacaSilk, Drops, kypärämyssy, merino, neulottu, Novita, Puro, Sublime, vauvan tumput, villahousut, virkattu, ympyräjakku


Nörttitytöt: Nörttitytöt arvostelevat: Ready Player One\nTapaamisen perusteella Ernest Cline vaikutti oikein leppoisalta kaverilta, joka sujuvasti jutteli kokonaisen pöytäseurueen kanssa kerrallaan. Suunnilleen samanikäisessä seurassa ja pahojen roolipeli-scifi-videonörttien keskuudessa hän ihmettelikin, että hän ei ole vielä koskaan löytänyt yhtä samanhenkistä porukkaa kuin missä hän nyt oli. Ja juttu kulkikin lennokkaasti. Välillä joku ojensi Clinelle kirjan singeerattavaksi ja hän kysyi: "Star Wars vai Star Trek?" ja vastauksesta riippuen hän kirjoitti aiheeseen liittyvän tervehdyksen kirjaan. Kysyttäessä hän itse myönsi olevansa enemmän Star Wars-miehiä, muytta myönsi saman tien, että hänen oman elämänsä uskomattomin ja nörtein hetki oli se, kun hän sai käsiinsä Wil Wheatonin lukeman Ready Player Onen, jota hänen oli pakko kuunnella DeLorean-autossaan. Voiko mitään mahtavampaa edes toivoa?!\nOASIS itse on tietysti jokaisen nörtin märkä päiväuni. Pelkästään ajatus siitä, että voisin ottaa osaa omiin suosikkielokuviini, omistaa X-Wing Fighterin, käydä historiasimulaatiossa tai pelata lempparipelejäni pelin sisältä saa minut kehräämään. Clinen kerronta on sujuvaa ja hahmot nörttiydessään uskottavia. Klassinen 'lopussa hyvä voittaa' -loppuratkaisu, jossa ystävyys, suvaitsevaisuus ja pienen ihmisen yrittäminen palkitaan, on kuorrutus kakun päällä. Ernest Cline on epäilemättä nörttien aatelia.\nViimeinen käännöskukkanen liittyy kirjassa usein esiintyvään lausahdukseen "PELI PÄÄTTYNYT". Pelasin itse 80-luvun lapsena fanaattisesti tietokone-, arcade- ja pelikonsolipelejä, enkä muista koskaan nähneeni kyseistä lausetta. Sen sijaan alkukielinen GAME OVER tuli tutuksi, ja se olisi varmasti ollut täysin ymmärrettävä myös Ready Player Onen kontekstissa.\nKirjan perusidea kuulosti mielenkiintoiselta, sillä tykkään sekä scifistä, retrosta että tietenkin videopeleistä ja lopulta luinkin kirjan parissa päivässä. Hilpeyttä tosin herätti pääsiäismunajahtiin osallistuvan henkilön kutsuminen "munastajaksi" (engl. gunter), sillä mielleyhtymää Studio Julmahuviin oli mahdotonta välttää. Nauruntyrskähdysten saattelemana jatkoin lukemista eteenpäin (kyllä, olen juuri näin keskenkasvuinen), ja ilokseni huomasin, että kirjassa käytetty tietokonepeleihin liittyvä erityissanasto oli taidokkaasti käännetty.\nJään kuitenkin mielenkiinnolla osottamaan kirjan elokuvasovituksta, sillä uskon, että tarina voisi hyvinkin toimia valkokankaalla.\nTunnisteet: 80-luku, arvostelu, dystopia, kaunokirjallisuus, kirjat, mariaalatalo, nostalgia, retro, videopelit, virtuaalitodellisuus